title: Arvid Hultin

text: Hultin toimi Helsingin yliopiston kirjaston kirjastoamanuenssina 1877–1903, kirjastonhoitajana 1903–1926 sekä vt. ylikirjastonhoitajana 1912–1914 ja 1926. Hän oli Finsk Tidskriftin toimituskunnan jäsen 1905–1932, Nya Pressenin toimittaja 1883–1900 ja Svenska litteratursällskapet i Finlandin sihteeri 1895–1932. Hän sai professorin arvon 1930.


title: Arvid Hultin

text: Hultin oli naimisissa kolme kertaa:


title: Tirahin kieli

text: Tirahin kieli on Afganistanin Nangarharin maakunnassa Jalalabadin kaakkoispuolella lähellä Pakistanin rajaa sijaitsevan Tirahin alueen muutamissa kylissä puhuttava dardilainen kieli. Vuonna 1981 sen puhujia arvioitiin olevan ehkä noin 20 000 henkeä. Toisen tiedon mukaan lähes 5 000 hengen etnisestä ryhmästä enää muutama puhuu tirahia.


title: Tirahin kieli

text: Tirahi kuuluu dardilaisten kielten keskisen ryhmän eteläiseen alaryhmään. Sen puhujat osaavat myös ympäröivän väestön kieltä paštua.


title: Pašain kieli

text: Pašain kieli on Afganistanin Kapisan, Laghmanin ja Kunarin maakunnissa Kabuljoen pohjoispuolella asuvien pašaiden puhuma dardilainen kieli. Vuonna 1982 sen puhujia arvioitiin olevan noin 108 000 henkeä.


title: Pašain kieli

text: Pašai kuuluu dardilaisten kielten keskiseen ryhmään. Se jakautuu toisistaan voimakkaasti poikkeaviin murteisiin, joiden puhujat eivät usein lainkaan ymmärrä toisiaan. Kieli toimii yhteisön suullisen kanssakäymisen välineenä. Viime aikoina sitä on yritetty käyttää myös kirjallisesti arabialaisen kirjaimiston pohjalta. Miehistä huomattava osa puhuu myös paštua tai daria, jotka ovat syrjäyttämässä pašain. Historiallisten tietojen ja paikannimistön perusteella sen alue on aikaisemmin ollut huomattavasti laajempi.


title: Kurdari

text: Kurdari on Afganistanin Kunarin maakunnassa Kunarin sivujoen Pechin varrella sijaitsevissa kylissä puhuttava dardilainen kielimuoto. Saatavilla olevien hajanaisten tietojen perusteella sitä voidaan ehkä pitää pašain murteena. Kurdari toimii yhteisön suullisen kanssakäymisen välineenä.


title: Grangalin kieli

text: Grangalin kieli on Afganistanin Kunarin maakunnassa Kunarin sivujokeen Petchiin laskevan Digaljoen varrella sijaitsevassa Grangalin kylässä puhuttava dardilainen kieli. Kylässä on noin 50 perhettä, joista jo vuonna 1970 osa ei seka-avioliittojen takia puhunut grangalia. Kaikki puhujat osaavat paštua.


title: Grangalin kieli

text: Grangali kuuluu dardilaisten kielten keskisen ryhmän eteläiseen alaryhmään. Sen lähin sukukieli on šumašti. On mahdollista, että grangali on sama kieli kuin aikaisemmin sammunut ningalami, ellei kyse sitten ole läheisistä murteista.


title: Ningalamin kieli

text: Ningalamin kieli on Afganistanin Kunarin maakunnassa Kunarin sivujokeen Petchiin laskevan Waygalin suussa sijaitsevassa Ningalamin kylässä puhuttu kuollut dardilainen kieli. Sen puhujat siirtyivät paštun kieleen 1900-luvun alkupuolella. Ningalamin olemassaolo havaittiin vuonna 1949, jolloin elossa oli vain yksi kieltä jossain määrin taitanut ihminen. Vähäisen aineiston perusteella voidaan päätellä, että ningalami on samankaltainen tai mahdollisesti jopa sama kieli kuin grangali.


title: Šumaštin kieli

text: Šumaštin kieli on Afganistanin Kunarin maakunnassa Kunarin sivujoen Mazarin varrella sijaitsevassa Bar Šumaštin kylässä puhuttava dardilainen kieli. Kielen puhujia asuu noin kahdessakymmenessä taloudessa. Erään tiedon mukaan heitä on ehkä tuhat henkeä.


title: Šumaštin kieli

text: Šumašti kuuluu dardilaisten kielten keskisen ryhmän eteläiseen alaryhmään. Sen lähin sukukieli on gawar. Kieli toimii yhteisön suullisen kanssakäymisen välineenä.


title: Remy Thorne

text: Remington Hunter "Remy" Thorne (s. 22. joulukuuta 1995 Miami, Florida) on yhdysvaltalainen näyttelijä, kirjailija ja malli. Hän näyttelijätär Bella Thornen isoveli, ja hänellä on myös siskot Kaili (s.1992) ja Dani (s. 1993). Remy on esiintynyt muun muassa "Housessa", "Las Vegasissa" ja "Criminal Mindsissa".


title: Katarkalain kieli

text: Katarkalain kieli on Afganistanin Kunarin maakunnassa Kunarin sivujoen Pechin alajuoksulla sijaitsevassa Katarkalan ja mahdollisesti myös Wotapurin kylässä puhuttava dardilainen kieli. Sen puhujamäärä on tuntematon.


title: Katarkalain kieli

text: Katarkalai kuuluu dardilaisten kielten keskisen ryhmän eteläiseen alaryhmään. Se toimii yhteisön suullisen kanssakäymisen välineenä.


title: Gawarin kieli

text: Gawarin tai gawar-batin kieli (myös "narisati") on Kunarjoen laaksossa molemmin puolin Afganistanin ja Pakistanin rajaa puhuttava dardilainen kieli. Vuonna 1992 sen puhujia arvioitiin olevan noin 10 000 henkeä. Toisen tiedon mukaan heitä olisi vain 1500.


title: Gawarin kieli

text: Gawar kuuluu dardilaisten kielten keskiryhmän eteläiseen alaryhmään. Se toimii yhteisön suullisen kanssakäymisen välineenä.


title: REST

text: REST ("Representational State Transfer") on HTTP-protokollaan perustuva arkkitehtuurimalli ohjelmointirajapintojen toteuttamiseen.


title: REST

text: REST-arkkitehtuurin on tarkoitus parantaa rajapintojen


title: Damelin kieli

text: Damelin kieli on Pakistanin Khyber Pakhtunkhwan maakunnassa Kunarin jokilaaksossa sijaitsevassa Damelin kylässä puhuttava indoiranilainen kieli. Vuonna 1992 sen puhujia arvioitiin olevan 3000–5000 henkeä.


title: Damelin kieli

text: Dameli tunnetaan ainoastaan laakson ulkopuolella käyneiltä puhujilta saaduista tiedoista. Niiden perusteella se sisältää sekä dardilaisia että nuristanilaisia piirteitä.


title: Homare Sawa

text: Homare Sawa (, s. 6. syyskuuta 1978 Fuchū) on japanilainen naisjalkapalloilija, joka edustaa japanilaista INAC Kobe Leonessaa. Sawa on pelipaikaltaan keskikenttäpelaaja. Hän on brasilialaisen Formigan lisäksi ainoa kuudessa MM-lopputurnauksessa pelannut jalkapalloilija.


title: Homare Sawa

text: Sawa on Japanin maajoukkueen kaikkien aikojen paras maalintekijä ja eniten otteluita pelannut pelaaja. Hän debytoi maajoukkueessa 15-vuotiaana joulukuussa 2003 ja teki heti ensimmäisessä ottelussaan neljä maalia Filippiinejä vastaan. Kaikkiaan Sawa on pelannut 205 maaottelua, joissa hän on tehnyt 83 maalia. Sawa on edustanut Japania maailmanmestaruuskilpailuissa 1995, 1999, 2003, 2007, 2011 ja 2015 sekä olympialaisissa 1996, 2004, 2008 ja 2012. Vuoden 2011 MM-kisoissa Japani voitti maailmanmestaruuden, ja Sawa oli turnauksen sekä paras maalintekijä että paras pelaaja. Hän teki hattutempun alkulohko-ottelussa Meksikoa vastaan, voittomaalin välieräottelussa Ruotsia vastaan sekä 2–2-tasoitusmaalin loppuottelun jatkoajan viime minuuteilla Yhdysvaltoja vastaan. Lontoon olympialaisissa 2012 Sawa saavutti hopeaa, kuten myös MM-kisoissa 2015.


title: Homare Sawa

text: Seurajoukkuetasolla Sawa on urallaan pelannut Japanissa Yomiuri Belezassa ja NTV Belezassa sekä Yhdysvalloissa Atlanta Beatissa ja Washington Freedomissa. Ensimmäisen kerran hän pelasi aikuisten sarjoissa jo 12-vuotiaana.


title: Homare Sawa

text: Sawa valittiin FIFAn vuoden pelaajaksi 2011. Hänet on valittu myös Aasian vuoden pelaajaksi 2004 ja 2008.


title: Helge Skog

text: Helge Alexander Skog (2. maaliskuuta 1904 Kruunupyy – 4. heinäkuuta 1962 Alaveteli) oli suomenruotsalainen runoilija.


title: Herman Sohlberg

text: Herman Leonard Sohlberg (17. joulukuuta 1887 Oulu – 25. heinäkuuta 1962 Helsinki) oli suomalainen ruotsin kielellä kirjoittanut kirjailija.


title: Lähde (täsmennyssivu)

text: Lähde voi tarkoittaa seuraavia:Suomalainen sukunimi:


title: Mack Rides

text: Mack Rides on saksalainen laitevalmistaja joka suunnittelee ja rakentaa vuoristoratoja. Mack Rides omistaa myös huvipuiston nimeltä Europa-Park.


title: Mack Rides

text: Mack aloitti jo 1780-luvulla kun Paul Mack alkoi suunnitella vaunuja. Vuoristoratojen suunnittelu alkoi vasta 1920-luvulla.


title: Mack Rides

text: Viralliset kotisivut


title: Helmi Selin

text: Helmi Maria Selin (3. heinäkuuta 1874 Pori – 20. kesäkuuta 1918 Pitkäniemen sairaala) oli suomalainen kirjailija.


title: Helmi Selin

text: Selinin vanhemmat olivat oppikoulun lehtori Edvard Viktor Selin ja Maria Amalia Rosenberg. Hän pääsi ylioppilaaksi 1893 Porin lyseosta ja opiskeli Helsingin yliopistossa.


title: Helmi Selin

text: Helmi Selinin kirjallinen tuotanto koostuu pääosin uskonnollisista teksteistä. Hän kirjoitti sanat lauluun "Sydämellä Jeesuksen", jonka sävelsi Yrjö Karanko.


title: Helmi Selin

text: Selin vietti viimeiset elinvuotensa Pitkänniemen mielisairaalassa, jossa hän myös kuoli.


title: Karl Gustaf Aminoff

text: Karl Gustaf Aminoff (11. lokakuuta 1874 Heinola – 2. joulukuuta 1918 Helsinki) oli suomalainen kansakoulujen tarkastaja ja suomentaja.


title: Karl Gustaf Aminoff

text: Aminoffin vanhemmat olivat raatimies Karl Ferdinand Aminoff ja Hedvig Helene Zenaide von Otto. Hän pääsi ylioppilaaksi 1892 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi 1895 ja maisteriksi 1897. Aminoff suoritti myös jatko-opintoja Saksassa.


title: Karl Gustaf Aminoff

text: Aminoff toimi kansakoulujen tarkastajana Porvoon piirissä 1903–1907 ja Helsingin piirissä 1908–1918.


title: Karl Gustaf Aminoff

text: Aminoff oli naimisissa vuodesta 1901 ylioppilas Alfhild Julia Magdalena Lindholmin kanssa.


title: Vuopaja

text: Vuopaja tarkoittaa lapin murteella umpeutunutta joenuomaa sekä syvää ja kapeaa lahtea. Vuopaja -liitettä käytetäänkin monien vesistöjen nimissä (esimerkkinä Keinuvuopaja Rovaniemellä).


title: Chitral

text: Chitral () on piirikunta Pakistanin Khyber Pakhtunkhwan maakunnassa. Sen pinta-ala on 14 850 neliökilometriä ja väkiluku 318 689 henkeä (vuonna 1998). Piirikunnan keskus on Chitralin kaupunki.


title: Chitral

text: Chitral on Khyber-Pakhtunkhwan pohjoisin ja pinta-alaltaan suurin piirikunta. Se rajoittuu lännessä ja pohjoisessa Afganistaniin, idässä Pakistanin hallitsemaan Kashmiriin ja etelässä Pakistanin Ylä-Dirin ja Swatin piirikuntiin.


title: Chitral

text: Piirikunnan halki virtaavan Kunarjoen laakso yhdistää Chitralin Afganistaniin. Pakistanin eteläosaan on suora yhteys Lowarin solan kautta, johon on rakenteilla talviaikaan liikennöimisen mahdollistava tunneli. Peshawarista ja Islamabadista on lentoyhteys.


title: Chitral

text: Alueen suurimman heimon muodostavat khowarin kieltä puhuvat khot. Alkuperäisväestöön kuuluu kalašheimo. Piirikunnassa puhutaan lukuisia dardilaisia ja iranilaisia kieliä. Yhteisinä kielinä toimivat khowar, paštu ja urdu. Islamin vaikutus alueella on vahva.


title: Chitral

text: Vuoteen 1969 saakka Chitral oli Katur-suvun hallitsema puoli-itsenäinen ruhtinaskunta. Vuoteen 2000 saakka se kuului Pakistanin luoteisen rajaprovinssin Malakandin piiriin.


title: ATA carnet

text: ATA carnet on kansainvälinen tulliasiakirja, jolla voidaan väliaikaisesti viedä ko. tulliyleissopimukseen liittyneisiin maihin näyttelytavaroita, ammatinharjoittamisvälineitä ja kaupallisia tavaranäytteitä. Järjestelmä helpottaa ja yksinkertaistaa väliaikaista tullivapausmenettelyä.


title: ATA carnet

text: ATA carnet:


title: ATA carnet

text: ATA carnet on voimassa yhden vuoden. Carnet’ita myöntävät sopimukseen liittyneissä maissa kauppakamarit, jotka yhdessä muodostavat tullimaksujen takuurenkaan.


title: ATA carnet

text:
ATA carnet jäsenmaat 2011:
sekä EU:n jäsenmaat, joiden välillä ei käytetä ATA carnet’ta:
Lisäksi:
CPD/China‐Taiwan‐carnet Taiwanin ja EU:n välillä


title: Etnokratia

text: Etnokratia on tilanne, jossa tietyn etnisen ryhmän edustajat pitävät hallussaan suhteessa enemmän paikkoja valtion hallituksissa ja muissa päätäntäntäelimissä kuin ryhmän todellinen osuus väestöstä ja käyttävät siten asemaa oman ryhmänsä suosimiseen tai jopa muiden ryhmien syrjimiseen. Muun muassa Viroa, Latviaa ja Israelia on syytetty etnokratiasta.


title: Age of the Joker

text: Age of The Joker on saksalaisen metalliyhtyeen Edguyn yhdeksäs studioalbumi. Albumi julkaistiin elokuun 26. päivä 2011. Se on ensimmäinen Edguy -studioalbumi kolmeen vuoteen ja ensimmäinen sitten vuoden 2006 Rocket Riden joka ei ole tehty Avantasia -projektin aikana.


title: Age of the Joker

text: Albumi nousi Suomen virallisen listan sijalle 15.


title: Julkinen tila

text: Julkinen tila on avoin, kaikkien vapaasti käytössä ja oleskeltavana oleva alue. Näitä alueita ovat esimerkiksi torit, kadut ja julkiset uimarannat. Osittain julkisia tiloja ovat esimerkiksi ostoskeskukset, joihin voi vapaasti mennä, mutta jotka voivat myös soveltaa tiukempia sääntöjä esimerkiksi häiriökäyttäytyjiä kohtaan.


title: Paolo Orlandoni

text: Paolo Orlandoni (s. 12. elokuuta 1972 Bolzano, Italia) on italialainen jalkapalloilija, pelipaikaltaan maalivahti. Hän pelaa Italian korkeimmalla sarjatasolla Serie A:ssa Internazionalen joukkueessa kolmosmaalivahtina.


title: Paolo Orlandoni

text: Orlandoni aloitti pelaajauransa Internazionalessa vuonna 1990, vaikka hän ei ensimmäisellä kaudellaan pelannutkaan yhtään ottelua. Internazionalessa hän on pelannut jo vuodesta 2005 lähtien, mutta ollut kokoonpanossa vain neljässä ottelussa.


title: Paolo Orlandoni

text: Vuonna 2010 hän teki debyyttinsä Mestarien liigassa, häviten 0–3 Werder Bremenille. Orlandoni on voittanut seurajoukkueiden maailmanmestaruuskilpailut vuonna 2010.


title: Kutsumuskohtalo

text: Kutsumuskohtalo () oli 1800-luvun yhdysvaltalainen uskomus, jonka mukaan Yhdysvalloilla oli kohtalona laajeta Pohjois-Amerikan mantereen halki.


title: Kutsumuskohtalo

text: Termin esitti ensimmäisenä journalisti John O'Sullivan vuonna 1845 "The United States Magazine and Democratic Review’n" julkaisemassa anonyymissa artikkelissa, jossa hän puolusti "sallimuksen" Yhdysvalloille antamaa kohtaloa laajentua yli mantereen ja mahdollistaa kasvavan kansakunnan vapaa kehittyminen. Kyseisessä artikkelissa kutsumuskohtalo mainitaan ensimmäistä kertaa. Nykyään historioitsijat pitävät mahdollisena, että artikkelin todellinen kirjoittaja oli yksi ensimmäisistä amerikkalaisista poliittisista naiskirjoittajista, Jane Eliza McManus.


title: Kutsumuskohtalo

text: Helsingin yliopiston Yhdysvaltain tutkimuksen professori Markku Henrikssonin mukaan kutsumuskohtalo on ollut enemmänkin vain oikeutus joka on annettu paljon raadollisempien pyrkimysten saavuttamiseksi tehdyille toimille. Kutsumuskohtalo ei myöskään ollut yhteiskunnan lävistävä todellinen aate, vaan Henriksson katsoo sen olleen voittajien, valkoisten anglosaksien henkistä rekvisiittaa. Maan vähemmistöjen, kuten esimerkiksi intiaanien, mustien ja muiden näkökulmasta katsottuna kansakunnan linja on näyttänyt usein toisenlaiselta.


title: Malmström

text: Malmström on suomalainen ja ruotsalainen sukunimi. Malmström on muun muassa seuraavien henkilöiden sukunimi;:


title: 434 Hungaria

text: 434 Hungaria on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1898. Pikkuplaneetta sai nimensä Unkarin latinankielisen nimen mukaan. Ennen kuin asteroidi sai nimensä se tunnettiin tunnuksella 1898 DR. Hungaria on Hungaria-ryhmän nimikkokappale. Ryhmä kiertää Aurinkoa päävyöhykkeen sisäosissa 4:1 Jupiter-rataresonanssin kohdalla Kirkwoodin aukossa radoilla joiden inklinaatio on suuri. Koska Hungarian absoluuttinen magnitudi (H) on 11,21, sen läpimitta on todennäköisesti viidentoista ja neljänkymmenen kilometrin välillä.


title: Antifaschistische Aktion

text: Antifaschistische Aktion (pääasiallisesti lyh. Antifa Saksassa ja Alankomaissa, AFA Skandinaviassa) on äärivasemmistolainen antifasistinen verkosto, joka toimii useissa Euroopan maissa, Pohjois-Amerikassa, Australiassa ja Keski- ja Länsi-Aasiassa. Sillä voidaan viitata monenlaisiin antifasistisiin ryhmittymiin.


title: Antifaschistische Aktion

text: Yhdysvalloissa osa Antifan alla toimivista määrittelee itsensä anarkisteiksi, osa marxilaisuuden kannattajiksi, osa saa innoitusta Mustat pantterit -puolueesta tai muualta, kun taas toisille aatteellinen tausta ei ole niin merkittävä. Antifalla ei ole keskusjohtoa. Sen toimintatavat ovat usein väkivaltaisia, ja sen johtajat myöntävät, että Antifa on valmis käyttämään väkivaltaa ketä tahansa vastaan, joka käyttää sitä heitä vastaan tai hyväksyy rasismin, kunhan väkivaltaa käytetään vihan kitkemiseen. Yhdysvalloissa ryhmien jäsenistä monet ovat Y-sukupolveen kuuluvia, paperittomia maahanmuuttajia tai matalapalkka-aloilla työskenteleviä.


title: Antifaschistische Aktion

text: Antifaschistische Aktion -liike syntyi alun perin Saksassa vuonna 1932, kun Saksan kommunistinen puolue (KPD) perusti sen vastavoimaksi natsien puolisotilaallisille järjestöille. Liike tuli korvaamaan aiemmin samana vuonna kiellettyä Rotfrontkämpferbund-järjestöä. Se jäi kuitenkin hyvin lyhytikäiseksi, sillä natsit tuhosivat sen jo seuraavana vuonna.


title: Antifaschistische Aktion

text: Antifaschistische Aktion perustettiin uudestaan Saksassa 1980-luvulla vastaamaan äärioikeiston uuteen nousuun. Liike nousi uudelleen samoihin aikoihin myös Yhdistyneessä kuningaskunnassa.


title: Antifaschistische Aktion

text: 1990-luvulla Saksan antifasistit harjoittivat monipuolista aktivismia Saksassa: Heillä oli nuorten Antifa-ryhmiä, ammattiyhdistysaktiivien Antifa-ryhmiä, militantteja Antifa-ryhmiä, valistustyöhön keskittyviä ryhmiä ja muitakin. Antifaan kuuluneet postityöntekijät kieltäytyvät jakamasta fasistien propagandaa, katupartiot terrorisoivat fasistijengejä, tukiryhmät auttoivat pakolaisia ja tiedonkerääjät soluttautuvat uusnatsien joukkoon paljastaen ja häiriten näiden suunnitelmia.


title: Antifaschistische Aktion

text: Liike toimii ympäri Saksaa, ja sillä on toimintaa muun muassa Berliinin osavaltiossa ja Nordrhein-Westfalenin osavaltiossa Dortmundin ja Essenin kaupungeissa. Berliinissä Antifalla on yli kymmenen osastoa. Essenissä se käyttää nimiä Rote Antifa [Essen], Rote Antifa ja Rote Antifa NRW.


title: Antifaschistische Aktion

text: Berliinissä Antifa on toistuvasti osoittanut mieltään turvapaikanhakijoiden puolesta ja Pegidaa vastaan. Antifan toimintaa on kritisoitu muun muassa ääriliikkeitä tutkivien toimesta, koska se on hyödyntänyt turvapaikanhakijoita ja heidän tilannettaan viestinnässään. Tyypillisesti Antifan jäsenet ovat kuvauttaneet Syyriasta ja Irakista tulleita turvapaikanhakijoita Antifan banderollien kanssa, vaikka maahantulijat eivät ole ymmärtäneet mistä on kyse.


title: Antifaschistische Aktion

text: Tammikuussa 2015 noin 600 antifasistista mellakoitsijaa rikkoi muun muassa kampaamoliikkeen ja pankin näyteikkunoita sekä kivitti poliisiautoja ja vandalisoi hallitusrakennuksia Leipzigissa. Kolme poliisiautoa vaurioitui pahoin. Lisäksi mellakoitsijat rikkoivat liikennemerkkejä, heittelivät savupommeja ja ilotulitteita sekä maalasivat lukuisia graffiteja, joissa osassa luki muun muassa "Antifa" ja "Stop Pegida". Vain kolme henkeä pidätettiin ja poliisi otti 204 henkilön tuntomerkit ylös.


title: Antifaschistische Aktion

text: Kesäkuussa 2018 chicagolaisen, vuonna 1967 perustetun Coven-yhtyeen esiintyminen peruttiin Saksassa, koska Antifa syytti heitä fasismista. Yhtyeen oli määrä esiintyä Berliinissä, vaikka yhtye tuomitsee itsekin rasismin ja fasismin. Syytökset johtuivat ilmeisesti siitä, että yhtyeen uusi kiertuekitaristi Ricktor Ravensbrück eli Richard Lee (soittanut muun muassa The Electric Hellfire Clubissa ja Wolfen Societyssä) on soittanut aikaisemmin samoissa yhtyeissä Acheronin Vincent Crowleyn kanssa. Crowleyta on aikaisemmin syytetty fasismista, natsismista ja äärioikeistolaisuudesta, joten tämän kytköksen vuoksi konsertit ilmeisesti peruttiin.


title: Antifaschistische Aktion

text: Syyskuussa 2018 suomalaisen Kalmankantaja-metalliyhtyeen esiintyminen peruttiin Black Cult Doctrine -festivaaleilla Saksassa Antifan painostuksen vuoksi.


title: Antifaschistische Aktion

text: Saksan Antifa otti osaa Hampurissa heinäkuussa 2017 G20-maiden huippukokousta vastustaviin 100 000–200 000 henkeä koonneisiin mielenosoituksiin, jonne myös Ruotsin, Tanskan ja Norjan Antifa-ryhmiä kokoontui. Hampurissa järjestettiin useita erillisiä mielenosoituksia, joista yksi oli ennen huippukokouuksen alkua järjestetty ja mellakoihin päättynyt "Welcome to Hell" ('Tervetuloa Helvettiin'). Ei kuitenkaan ole tiedossa, kuinka moni sen osallistujista oli kytköksissä antifaan. Mielenosoittajat käyttivät musta blokki -taktiikkaa. Mielenosoitukset muuttuivat mellakaksi, ja erityisesti Schanzenviertelin kaupunginosassa tapahtui vandalismia ja siellä sytytettiin tulipaloja. Schanzenviertelissä rikottiin paljon ikkunoita ja polkupyöriä, ryöstettiin liikkeitä ja poltettiin autoja. Osa tekijöistä saatiin kiinni, mutta osa myös pakeni. Kaiken kaikkiaan 143 ihmistä pidätettiin. Osa ryöstelijöistä oli ammattirikollisia tiirikointitaitoineen. Silminnäkijöiden mukaan osa mellakoitsijoista oli Italiasta ja Skandinaviasta.


title: Antifaschistische Aktion

text: Mellakoitsijat käyttivät myös väkivaltaa, ja ainakin 213 poliisia loukkaantui. "BuzzFeed"-uutissivuston hankkimien tietojen mukaan poliisi kuitenkin liioitteli loukkaantuneiden määrää. Aluksi ilmoitettiin, että 476 poliisia oli loukkaantunut tai sairastunut 22. kesäkuuta – 10. heinäkuuta. Neljän mielenosoituspäivän aikana heistä kuitenkin loukkaantui tai sairastui vain 231, joista 21 ei pystynyt palaamaan töihin seuraavana päivänä. Lisäksi joukossa oli lukuisia tapauksia, joiden vammat eivät olleet mielenosoittajien aiheuttamia. Esimerkiksi useita kymmeniä mellakapoliiseja kärsi nestehukasta.


title: Antifaschistische Aktion

text: Paikalla oli kaikkiaan 20 000 poliisia, ja mellakoitsijat yrittivät hyökätä myös paikalliselle poliisiasemalle. Vasemmistonuorten varapuheenjohtaja Henrik Jaakkola kritisoi puolestaan poliisin voimankäyttöä. Mellakoissa tukittiin teitä sekä kivitettiin poliiseja, ja Hampurin julkinen liikenne ajautui kaaokseen. Poliiseja heiteltiin myös lasipulloilla ja heitä kohti ammuttiin. Ihmiset eivät päässeet työpaikoilleen. Poliisi varoitti kaupunkilaisia liikkumasta julkisilla paikoilla, kuten metroasemilla, sillä sivullisetkin saattavat osua paikalle polttopulloiskujen aikaan. Mellakoitsijat hyökkäsivät myös tekoja kritisoineiden ja kuvanneiden kaupungin asukkaiden kimppuun, ja tilanne äityi niin vaaralliseksi, että poliisikin epäröi keskeyttää ryöstelyä ja vandalisointia. Mellakoitsijat kehottivat myös joitakin sivullisia liittymään ryöstelyyn. Poliisivoimat kertoi myöhemmin, että se oli huolissaan myös omasta turvallisuudestaan.


title: Antifaschistische Aktion

text: Turun sanomat uutisoi, että liittokansleri Angela Merkel teki monien mielestä erheen valitessaan huippukokouksen paikaksi maan toiseksi suurimman kaupungin Hampurin, jossa äärivasemmistolaisella väkivallalla on pitkät perinteet. Esimerkiksi St. Paulin alueella kaksi kirkkoa majoitti mielenosoittajia.


title: Antifaschistische Aktion

text: Poliisi etsintäkuulutti mielenosoituksen jälkeen 104 henkilöä, joiden kuvat julkaistiin tiedotusvälineissä. Ensimmäinen etsintäkuulutettu saatiin kiinni vasta joulukuussa, jolloin paljastui, että hän oli äärioikeistolainen videobloggaaja, joka oli mahdollisesti syyllistynyt ryöstelyyn supermarketissa.


title: Antifaschistische Aktion

text: Antifaschistische Aktion toimii Sveitsissä. Sillä on solu Bernissä ja se on järjestänyt toimintaa myös Zürichissä.


title: Antifaschistische Aktion

text: Liike toimii Itävallassa, jossa sillä on Wienissä myös feministinen jaosto Rosa Antifa Wien (RAW).


title: Antifaschistische Aktion

text: Unkarissa liike käyttää nimeä Antifa-Hungary.


title: Antifaschistische Aktion

text: Ensimmäinen suomalainen Antifa perustettiin Turkuun vuonna 1992. Helsingissä perustettiin Antifa vuonna 1994. Paikkana toimi Suomen Demokraattisen Nuorisoliiton (nykyään Vasemmistonuoret) toimisto. Helsingin Antifa julkaisi 1990-luvulla myös lehteä, jonka levikki oli 2 000 kappaletta. 1990-luvulla useita Aseistakieltäytyjäliiton jäseniä toimi myös Antifassa. AFA:n nimissä kirjoitettiin myös artikkeleita "Kapinatyöläiseen" 1990-luvulla. Pian toiminta levisi 1990-luvun puolivälissä myös Lahteen. Lisäksi Joensuussa perustettiin Antifa vuonna 2000.


title: Antifaschistische Aktion

text: Antifa Suomi -niminen militantti ryhmä aloitti toimintansa 2009, mutta ilmoitti lopettavansa syksyllä 2015, jolloin se kehotti suomalaisia fasismin vastustajia seuraamaan "Varisverkoston" toimintaa. Suojelupoliisi ei maininnut järjestöä enää vuotta aikaisemmin julkaistussa väkivaltaista ekstremismiä käsittelevässä raportissaan. Vuoden 2016 lopussa Suojelupoliisi esitti arvion, että Suomessa on löyhä Antifa-verkosto, jonka ensisijaisina kohteina ovat Pohjoismainen Vastarintaliike ja Soldiers of Odin. Lisäksi Suojelupoliisi arvioi, että kohteiksi voivat joutua myös muut maahanmuuttovastaiset tai oikeistopopulistiset tahot.


title: Antifaschistische Aktion

text: Ruotsin AFA on syyllistynyt toiminnassaan lukuisiin eri rikoksiin, kuten maahanmuuttovirastoon hyökkäykseen ja sen työntekijöiden uhkailuun; äärioikeistolaisten poliitikkojen ja näiden perheenjäsenien uhkailuihin ja pahoinpitelyihin, poliisin mukaan jopa murhayritykseen; vahingontekoihin kristillisdemokraattien puoluetoimistoilla ja maahanmuuttoasioiden tuomarin kotona – sekä tämän ja kollegoidensa henkilötietojen luvattomaan levittämiseen Internetissä; tuhopolttoihin; mellakointiin; uhkaukseen estää kunnanvaltuuston kokous Göteborgissa, mikä vaati miljoona kruunua vaatineen poliisioperaation kokouksen turvaamiseksi; AFA:n mellakointia protestoineen sivullisen pahoinpitelyyn ja aselakirikoksiin.


title: Antifaschistische Aktion

text: Tanskassa Antifa on toiminut vuodesta 1992. Siellä se käyttää Antifa- ja AFA-nimien ohella nimeä Antifascistisk Aktion.


title: Antifaschistische Aktion

text: Norjassa Antifa käyttää nimeä Antifascistisk Aksjon. Se on perustettu vuonna 1994. Norjassa Antifa painosti vuonna 2016 Blastfest-metallimusiikkifestivaalin järjestäjää, jotta ranskalaisen Peste Noire -yhtyeen esiintyminen peruttaisiin. Blastfestin mukaan ainoat vaihtoehdot olivat joko festivaalien tai Peste Noiren keikan peruminen, joten esiintyminen peruttiin.


title: Antifaschistische Aktion

text: Alankomaissa Antifaschistische Aktion on perustettu vuonna 1992, ja sen pääpaikka on Haag. Se tunnetaan nimillä Anti-Fascistische Actie ja AFA Nederland. Paikallisosastoja ovat AFA Amsterdam, AFA Den Haag, AFA Eindhoven, AFA Fryslan, AFA Tilburg, Antifa Utrecht ja AFA Zaandam (lyh. Zantifa).


title: Antifaschistische Aktion

text: Belgiassa Antifalla on toimintaa maan pääkaupungissa Brysselissä, jossa sillä toimii Antifa Bruxelles- ja Brussels Antifa Straight Edge -ryhmittymät.


title: Antifaschistische Aktion

text: Viron poliisiviranomaisten mukaan militantti Antifa on toiminut maassa vuodesta 2006. Tätä aikaisemmin maassa on toiminut lähinnä vironvenäläisten politiikkaan keskittyneitä antifasisteja.


title: Antifaschistische Aktion

text: Latviassa antifasistinen liike käyttää nimeä Antifa Latvia, ja se pitää pääpaikkanaan maan pääkaupunkia Riikaa.


title: Antifaschistische Aktion

text: Liettuassa liike toimii nimellä Antifa Lietuva. Sen toiminta käynnistyi Antifa Lietuvan oman ilmoituksen mukaan huolesta siitä tilasta, johon maan poliittinen ilmapiiri oli ajautunut Sąjūdis-kansalaisliikkeen alkuunpanemana.


title: Antifaschistische Aktion

text: Antifa toimii Tšekissä, jossa se käyttää nimityksiä Antifašistická Acte ja Antifascist Action (lyhennettyinä ANTIFAcz, Antifa ja AFA) ja Puolassa. Liike on tullut myös Venäjällä aktiiviseksi 2000-luvulla, joissa sen toiminta liittyy osittain jalkapallojoukkueiden ultratoimintaan. Venäjällä Antifan ryhmittymiä on ottanut osaa eri kaupunkien joukkueiden, kuten Jekaterinburgin, Petroskoin, Irkutskin, Nakhodkan ja Moskovan ultraryhmien kannatustoimintaan. Myös Valko-Venäjällä Antifa painottaa toiminnassaan ultrakulttuuria. Siellä Antifa toimii Minskissä, Oršassa, Ivatsevitšyssä ja Rudenskissa.


title: Antifaschistische Aktion

text: Slovakiassa Antifa on järjestänyt jopa tuhat mielenosoittajaa keränneitä tapahtumia, joihin on ottanut osaa myös Tšekin ja Unkarin Antifan jäseniä. Slovakian antifasistit ovat julkaisseet Internetissä muun muassa Kotleba-puolueen kannattajien nimiä, osoitteita ja puhelinnumeroita. Slovakian Antifa toimii muun muassa Bratislavassa.


title: Antifaschistische Aktion

text: Moldovassa Antifan johtaja Grigore Petrencolle tuomittiin kesäkuussa 2017 neljän vuoden ja kuuden kuukauden vankeusrangaistus syyskuussa 2015 järjestetystä mellakasta. Hänet tuomittiin myös 10 000 leun sakkoihin. Mallakoitsijat pyrkivät hyökäämään Moldovan valtakunnansyyttäjän toimistoon. He olivat varustautuneet ketjuin ja metallisin astaloin. Petrencon lisäksi myös muita Antifan jäseniä vastaan nostettiin syytteitä.


title: Antifaschistische Aktion

text: Ukrainassa Antifa käyttää nimeä Ukraine Antifa. AFA toimii myös Sloveniassa.


title: Antifaschistische Aktion

text: Antifa on oman ilmoituksensa mukaan järjestäytynyt Portugalissa, jossa se käyttää nimeä Colectivo Acção Antifascista. Se toimii muun muassa Viana do Castelon kaupungissa.


title: Antifaschistische Aktion

text: Järjestöllä on toimintaa lisäksi Espanjassa. Eräs Espanjan soluista on nimeltään Antifa Pirineus, ja se järjestää säännöllisesti punk-konsertteja La Seu d’Urgellin kaupungissa.


title: Antifaschistische Aktion

text: Antifa toimintaan kuuluu myös Kreikassa jalkapallokulttuuri Venäjän Antifan tavoin. Soluja toimii muun muassa Ioánninassa, Ateenassa, Thessalonikissa, Patraksessa ja Lárisassa. Se tunnetaan maassa nimellä Anti-Fascist Action for Greece.


title: Antifaschistische Aktion

text: Bosnia-Hertsegovinassa Antifa järjestää muun muassa Mostarissa omaa festivaalia, Antifa Festiä. Kroatiassa Antifalla on toimintaa Šibenikissä, jossa se tärveli elokuussa 2016 patsaan.


title: Antifaschistische Aktion

text: Antifa toimii oman ilmoituksensa mukaan Albaniassa ja Bulgariassa.


title: Antifaschistische Aktion

text: Irlannissa liike tunnetaan nimellä AFA Ireland ja Anti-Fascist Action Ireland. Se on perustettu vuonna 1991 ja pitää keskuspaikkanaan maan pääkaupunkia, Dublinia. Sillä on solu myös Galwayssä, joka käyttää nimeä AFA Galway.


title: Antifaschistische Aktion

text: Ranskassa Antifa käyttää nimeä Action Antifasciste, ja se kertoo toimivansa muun muassa Calaisissa, Marseillessa ja Pariisin esikaupunkialueilla, joilla se käyttää nimeä Action Antifasciste Paris-Banlieue (lyhennettynä AFAPB).


title: Antifaschistische Aktion

text: Vappuna 2017 Pariisissa luokkasotaan yllyttäneet Antifan jäsenet hyökkäsivät poliisin kimppuun itse rakennettuja pommeja ja polttopulloja käyttäen. Poliisit jäivät pommien sytyttämän tulipalon saartamaksi, mutta osa heistä myös syttyi palamaan.Ainakin kolme poliisia sai vakavia palovammoja. Yhteensä kuusi poliisia loukkaantui. Mellakoitsijat sytyttivät irtaimella täytettyjä ostosvaunuja tuleen ja työnsivät niitä mellakkapoliiseja kohden. Myös omaisuutta tuhottiin ja poliisia kivitettiin. Mellakkaan osallistui satoja antifasisteja, osa ulkomailta saapuneita. Mellakoitsijat vastustivat Marine Le Peniä. Tilannetta pyrki rauhoittamaan 9 000 poliisia.


title: Antifaschistische Aktion

text: Antifalla on toimintaa oman ilmoituksensa mukaan myös Maltalla ja Kyproksella, jolla sen ryhmiä ovat Antifa League Cyprus, Antifa Cyprus-Greece ja AntifaAction Nicosia.


title: Antifaschistische Aktion

text: New Jerseyn osavaltiossa Antifan on luokiteltu harjoittavan maan sisäistä terrorismia. "Politico"-sivuston haltuunsa saamien asiakirjojen mukaan Yhdysvaltojen turvallisuusministeriö Department of Homeland Security luokittelee muissakin osavaltioissa ”antifaksi” kutsutun liikkeen toimet 'maan sisäiseksi terrorismiksi' (”domestic terrorism”). Viranomaiset syyttivät "anarkistiksi ekstremisteiksi” kutsumiaan henkilöitä hyökkäyksistä poliisia, hallitusta ja poliittisia instituutioita sekä kapitalistisen järjestelmän, rasismin, fasismin ja yhteiskunnallisen epäoikeudenmukaisuuden symboleina pitämiään tahoja vastaan. Yhdysvalloissakin Antifa on hajautettu, ja esimerkiksi CNN:ltä kesti kuukausia saada Antifan jäseniä haastatteluun.


title: Antifaschistische Aktion

text: "Fox Newsin" ja "The Washington Timesin" mukaan Antifaksi kutsuttu ryhmittymä on ollut aloitteellinen käyttämään väkivaltaa protesteissa. "The New York Timesin" mukaan Yhdysvaltain antifassa mukana olevat henkilöt kantavat tuliaseita. Lehden mukaan antifa on syntynyt vastavoimaksi äärioikeistolaiselle ekstremismille. "Police Magazine" -verkkosivuston mukaan Yhdysvaltain Antifa-ryhmät näkevät nykyisen hallinnon fasistisena diktatuurina, jonka vuoksi ne oikeuttavat käyttämänsä väkivallan ja omaisuuden tuhoamisen. Sivuston mukaan Antifan jäsenet myös tavallisesti videokuvaavat mielenosoituksiaan ja mellakoitaan ja toisinaan yrittävät ärsyttää kuvattavia henkilöitä, jotta he tekisivät jotain laitonta tai sopimatonta tullessaan kuvatuiksi.


title: Antifaschistische Aktion

text: Yhdysvalloissa julkisessa keskustelussa on arvuuteltu, milloin Antifan väkivalta saa entistä aggressiivisempia piirteitä. New Yorkissa toimivan NYC Antifa -ryhmän jäsen ei kommentoinut voisiko se käyttää tuliaseita "AOL":n toimittajan kysyessä asiasta. "Redneck Revolt" -ryhmä on kuitenkin turvannut antifasistisia ryhmiä mielenosoituksissa kantamalla kivääreitä mukanaan. Esimerkiksi "The New York Times" on arvellut, että aseellisten yhteenottojen mahdollisuus kasvaa koko ajan. Turvallisuusministeriö on varoitellut antifasistien ja äärioikeistolaisten keskinäisestä väkivallasta huhtikuusta 2016 asti. Kummatkin ryhmät ovat muuttuneet väkivaltaisemmiksi, suuremmiksi ja enemmän yhteenottoja hakeviksi. Ministeriö pelkäsikin, että jos nationalistit saavat lisää näkyvyyttä myös Antifa muuttuu väkivaltaisemmaksi.


title: Antifaschistische Aktion

text: Yhdysvalloissa Antifalla on soluja ympäri maata, muun muassa Virginiassa, Texasissa, Seattlessa, Delawaren piirikunnassa, Harrisburgissa, Raleighissa, Las Vegasissa, New Yorkissa, Philadelphiassa, Chicagossa ja San Franciscossa. New Yorkissa soluja on useita, muun muassa Upstate New York Antifa (Upstate NY Antifa) ja vuonna 2010 perustettu New York City Antifa (New York Antifa). New Jerseyssä toimii kolme solua: North Jersey Antifa, South Jersey Antifa ja HubCity Antifa New Brunswick (Middlesexin piirikunnassa). Nebraskan osavaltiossa se toimii nimellä Antifascist Action-Nebraska. Mainen osavaltiossa Antifalla on kaksi solua, Southern Maine AntiFa (SoME AntiFa) ja Cental Maine AntiFa (CMaine Antifa). Pohjois-Carolinassa Antifa tunnetaan nimellä North Carolina Antifa (NC Antifascists). Floridassa toimii Tampa Bay Antifa.


title: Antifaschistische Aktion

text: Helmikuussa 2017 osa Yhdysvaltain Antifa-soluista ja Black Lives Matter -liikkeen aktivisteista kehotti boikotoimaan ruotsalaisen Marduk-yhtyeen konserttikiertuetta ja tarvittaessa turvautumaan väkivaltaankin, koska he katsoivat yhtyeen jäsenten olevan uusnatseja. Lisäksi he kehottivat toiminaan näin myös Incantation-yhtyeen osalta. Euroopasta lähtöisin oleva, mutta myös Pohjois-Amerikassa ja Australiassa toimiva Metal Blast -metallimusiikkisivusto kirjoitti, että boikotin argumentit eivät ole pitäviä. Kiertueelta täytyi perua esiintyminen Kaliforniassa, koska poliisi ei pitänyt sen järjestämistä turvallisena paikallisten Antifa-jaostojen esittämien protestien vuoksi. Konsertin järjestämispaikkana toimineen Oakland Metro Operahousen työntekijöiden – joista valtaosa on värillisiä ja/tai seksuaalivähemmistöihin kuuluvia – mukaan hekin olisivat halunneet, että konsertti järjestetään, vaikka Antifa oli pitänyt Mardukia suvaitsemattomana yhtyeenä.


title: Antifaschistische Aktion

text: Vastaavasti helmikuussa 2018 norjalaisen Taake-yhtyeen Yhdysvaltoihin suunniteltu konserttikiertue peruttiin Antifan painostuksen vuoksi. Yhtyeen lausunnon mukaan antifa sekä antifan kannattajien laiton konserttipaikkojen painostaminen aiheutti lopulta perumisen. Painostukseen liittyi väkivallalla uhkailu kiertueen järjestäjiä sekä faneja että kiertueen muita yhtyeitä kohtaan.Lisäksi Antifa on ollut osallisena erilaisissa yhteenotoissa Chicagossa, Philadelphiassa, Houstonissa, Alabamassa ja Nebraskassa.


title: Antifaschistische Aktion

text: Oman ilmoituksensa mukaan Antifa toimii Yhdysvalloissa myös Torch Antifa -nimisenä militanttina ja autonomisena ryhmittymänä, jolla on 15 alajaostoa. Ryhmä on lähtöisin Indianan osavaltiosta, ja se on perustettu vuonna 2013. Vaikka liike toimiin nykyisin Antifa-nimen alla, ovat sen juuret vuonna 1987 Minneapolisin kaupungissa perustetussa ARA (Anti-Racist Action) -järjestössä. Torch Antifa käyttää myös nimeä Torch Network, ja se toimii myös Yhdysvaltain ulkopuolella.


title: Antifaschistische Aktion

text:
Nykyiset alajaostot noudattavat Torch Networkin viittä ohjenuoraa. Ensimmäiset ryhmät olivat South Side Chicago ARA, Bloomington and Lafayette HARM, ARA-LA ja Central Texas ARA. Ryhmät saavat kuitenkin nimetä itsensä vapaasti, joten kaikki eivät käytä Antifa-nimeä siitä huolimatta, että ne kuuluvat Torch Antifa -verkostoon. Ryhmiä ovat:
Antifa Torchia ovat tukeneet muun muassa Tom Morello ja Oi Polloi -yhtye esiintymällä kokoelma-CD:llä, jonka myyntituotot menevät järjestön vankitukirahastoon.


title: Antifaschistische Aktion

text: Australiassa ryhmä on toiminut aktiivisesti 2010-luvulla muun muassa Brisbanessa. Charles Sturtin yliopiston Australian historian ja politiikan tohtori Troy Whitford on todennut, että harva Australiassa hyväksyy paikallisen Antifan väkivaltaisen toiminnan. Hän jatkaa, että Antifa on ollut useimmiten aloitteellinen väkivaltaan, kun se on ottanut yhteen Australian kansallismielisten ryhmittymien kanssa. Koska Australian Antifa ei hyväksy vastustamiensa tahojen mielipiteitä ja käyttää väkivaltaa niiden vaientamiseen, Whitford toteaa, että Antifan toiminta on itse asiassa fasistista eikä antifasistista. The Sydney Morning Herald -sanomalehden haastattelema nimettömänä pysytellyt Antifan jäsen kertoikin, että hän saa väkivallan käyttämisestä machon adrenaliiniryöpyn.


title: Antifaschistische Aktion

text: Cronulla-mellakoiden vuosipäivänä naamioituneet Antifan mielenosoittajat ympäröivät anti-islamistisen naismielenosoittajan 20–30 hengen voimin. He uhkailivat Australian lippua kantanutta naista hänen ja lipun polttamisella.


title: Antifaschistische Aktion

text: Antifa (myös nimellä Antifa-GB ja Antifa Action UK) toimii myös Yhdistyneessä kuningaskunnassa.


title: Antifaschistische Aktion

text: Yhdistyneessä kuningaskunnassa Antifa on järjestänyt protesteja, mutta syyllistynyt myös savupommien heittämiseen. Walesissa se tunnetaan nimellä Welsh Antifa. Antifalla on Walesissa myös muita jaostoja, kuten Antifa Aber (myös nimellä Antiffa Aber), joka toimii Aberystwythin kaupungissa; Valleys Antifascists (myös nimellä Antiffa'r Cymoedd) sekä Swansean solu.


title: Antifaschistische Aktion

text: Järjestön oman ilmoituksen mukaan se toimii Yhdistyneessä kuningaskunnassa Antifascist Network -nimisen (lyhennettynä AFN), Antifaa laajemman, ryhmittymän yhteydessä. Yhdistyneessä kuningaskunnassa toimivia Antifa-soluja ovat Walesin solujen ohella muun muassa:Antifa toimii myös Kanadassa. Siellä se on järjestäytynyt Vancouverissa ja Edmontonissa.


title: Antifaschistische Aktion

text: Antifa toimii Euroopan ja Pohjois-Amerikan lisäksi myös Aasiassa, ainakin Kazakstanissa ja Turkin suurimmassa kaupungissa Istanbulissa.


title: Antifaschistische Aktion

text: Antifan kannattajia on osallistunut Syyrian sisällissotaan, jossa he taistelevat ISIS-järjestöä vastaan Pohjois-Syyrian kurdialueella Rojavassa yhdessä YPG-joukkojen (Kansan puolustusyksiköt) kanssa. Antifasisteja on osallistunut muun muassa Raqqan taisteluun. Muiden länsimaalaisten lisäksi mukana on ollut myös ainakin kaksi kantasuomalaista vapaaehtoista taistelijaa. Kansainvälinen Antifa ei tue YPG:tä eikä päinvastoin, ja kansainvälisen vapaaehtoisjoukkueen nimi on muutettu Antifasta YPG Internationaliksi joukkueen jäsenten äänestyksellä. Näin päätettiin, koska nimenä Antifa ei enää edustanut jäsenten maailmankatsomusten monimuotoisuutta.


title: Antifaschistische Aktion

text: Sosiologian professori Ann-Dorte Christensenin mukaan Tanskan AFA:ssa rakennetaan väkivaltaan perustuvaa hypermaskuliinista identiteettiä muun muassa tappeluilla poliisin kanssa. Tämä on karkottanut naisia liikkeestä ja tuottanut homososiaalisen yhteisön uusnatsiliikkeen tapaan. Yhteiskuntatieteiden tohtori Jiri Nieminen arvioi Kansan Uutisissa, että tämä pätee yleisemminkin radikaalivasemmistoon, myös Suomessa.


title: Antifaschistische Aktion

text: Kalifornialaisen Center for the Study of Hate & Extremism -tutkimuskeskuksen johtaja Brian Levin on todennut, että Antifa on muuttunut aktiivisemmaksi tullaakseen merkittäväksi toimijaksi väkivaltaisissa mellakoissa.


title: Antifaschistische Aktion

text: Erityisesti Yhdysvalloissa antifa on joutunut äärioikeistolaisen alt-right-järjestön valeuutisoinnin kohteeksi. Antifan nimissä on muun muassa perustettu feikkiprofiileja sosiaaliseen mediaan. Kesäkuussa 2017 antifan nimissä tehdyssä valeprofiilissa julkaistu paikkaansapitämätön uutinen antifasistisesta mielenosoituksesta sai Yhdysvaltain Gettysburgissa aikaan alt-rightin kannattajien kokoontumisen, jonka yhteydessä yksi äärioikeistolainen Donald Trumpin kannattaja loukkaantui vakavasti vahingonlaukauksesta.


title: Antifaschistische Aktion

text: Alt-right levitti myös lokakuussa 2017 tapahtuneen Las Vegasin ammuskelun jälkeen valeuutisia, joissa ampujalla väitettiin olevan kytköksiä antifaan. Joulukuussa 2017 lukuisat alt-rightin uutissivustoilla ja sosiaalisessa mediassa levitettiin valeuutista, jonka mukaan antifa olisi Washingtonin osavaltiossa suistanut raiteilta Amtrakin matkustajajunan. Onnettomuus johtui kuitenkin junan liian suuresta nopeudesta. Valeuutista levittivät muun muassa Alex Chernovich ja Alex Jones


title: Antifaschistische Aktion

text: Syksyllä 2017 Yhdysvalloissa levisi äärioikeiston salaliittoteoria, jonka mukaan antifa aloittaa sisällissodan 4. marraskuuta. Mitään ei kuitenkaan tapahtunut.


title: Debbie Moore

text: Debbie Moore (oik. Dorothy Moore, s. 31. toukokuuta 1946 Urmston, Britannia) on brittiläinen malli ja tanssikoulun pitäjä.


title: Debbie Moore

text: Moore työskenteli nuorempana mallina, häntä on pidetty huippumallina. Hänellä on Lontoon keskustassa Pineapple Dance Studios -niminen tanssikoulu, jonka hän perusti kun tanssikoulu, jossa hän itse kävi, lopetettiin. Tanssikoulusta on tehty kuuden tunnin mittainen tosi-tv-sarja.


title: Debbie Moore

text: Moore on saanut Veuve Clicquot Business Woman -palkinnon.


title: Debbie Moore

text: Moore on ollut kaksi kertaa naimisissa. Jälkimmäinen avioliitto päättyi hänen miehensä kuolemaan.


title: Conor Daly

text: Conor Daly (s. 15. joulukuuta 1991 Noblesville, Indiana, Yhdysvallat) on yhdysvaltalainen moottoriurheilija.


title: Conor Daly

text: Daly aloitti uransa karting-sarjoissa 10-vuotiaana. Vuonna 2006 hän voitti World Karting Association Grand Nationals -tittelin. Vuonna 2008 hän kilpaili Skip Barber National -mestaruussarjassa saavuttaen viisi voittoa ja sarjan ykköstilan. Samana vuonna hän kilpaili Formula Ford sarjassa. Vuonna 2009 Daly kilpaili Star Mazda -mestaruussarjassa sijoittuen kolmanneksi. Daly jatkoi sarjassa seuraavana vuonna voittaen mestaruuden. Hän teki sarjan uuden ennätyksen seitsemällä voitollaan ja yhdeksällä paalupaikallaan.


title: Conor Daly

text: Vuonna 2011 Daly kilpaili GP3-sarjassa Carlin-tallissa. Hän oli lähellä ajaa pisteille Valencian sprinttikilpailussa, mutta menetti pistesijan viimeisessä mutkassa Lewis Williamsonille. Daly ajoi pisteille Saksan, Belgian ja Italian kilpailuissa. Kauden päättäneessä sprinttikilpailussa Daly joutui keskeyttämään Valtteri Bottaksen ajettua hänen peräänsä. Daly saavutti 10 pistettä sijoittuen sijalle 17. Samana vuonna hän ajoi Indy Lights-sarjassa voittaen yhden kilpailun. Daly jatkoi GP3:ssa kaudella 2012 Lotus GP-tallissa. Hän voitti avausviikonlopun sprinttikilpailun. Monacon sprinttikilpailussa Daly joutui rajuun onnettomuuteen, kun hän osui Dmitri Suranovitšin perään ja hänen autonsa lähti rajuun lentoon osuen kovalla vauhdilla reuna-aitaan. Dalyn onneksi auto ei mennyt kokonaan ympäri, ja Daly nousi onnettomuuden jälkeen omin voimin autosta. Daly sijoittui lopulta loppupisteissä sarjan kuudenneksi. Vuonna 2012-13 Daly voitti uuden MRF Challenge Formula 2000 -sarjan mestaruuden.


title: Conor Daly

text: Vuonna 2013 Daly siirtyi GP2-sarjaan Hilmer Motorsport -tallin kuljettajaksi. Hän saavutti avauskilpailun sprinttikilpailussa kaksi pistettä. Tämän jälkeen hänet korvattiin Bahrainista eteenpäin Robin Frijnsillä, joten Daly palasi takaisin GP3-sarjaan. Hän saavutti kauden aikana yhden paalun, yhden voiton ja kuusi palkintosijaa sijoittuen sarjan kolmanneksi. Hän osallistui myös toukokuussa 2013 ajettuun Indy 500 -kilpailuun IndyCar-sarjassa, jossa hän sijoittui 22:ksi. Samana vuonna hän osallistui myös yhteen Indy Lights -sarjan kilpailuun sijoittuen kolmanneksi. Vuonna 2014 Daly siirtyi takaisin GP2-sarjaan Venezuela GP Lazarus -tallin kuljettajaksi. Hän keräsi kaksi pistettä kauden aikana.


title: Conor Daly

text: Vuonna 2015 Daly siirtyi kilpailemaan IndyCar -sarjaan.


title: Conor Daly

text: Vuonna 2012 Daly liittyi Force Indian testikuljettajaksi. Hän pääsi ajamaan suoratestejä ja mainoskuvauksia. Vuonna 2013 Daly ajoi tallille aerodynamiikkatestejä Duxfordin lentokentällä.


title: Conor Daly

text: Conorilla on irlantilainen syntyperä, sillä hänen isä on irlantilainen entinen F1- ja Champ Car -kuljettaja Derek Daly.


title: David Chase

text: David Chase (s. 22. elokuuta 1945) on yhdysvaltalainen televisio-ohjelmien käsikirjoittaja, tuottaja ja ohjaaja. Suomessa hänet tunnetaan parhaiten televisiosarjoista "Villi Pohjola" ja "Sopranos". Chase on saanut seitsemän Emmy-palkintoa.


title: David Chase

text: Vuonna 2012 sai ensi-iltansa Chasen esikoiselokuva "Not Fade Away".


title: Yhdysvaltain ilmavoimien muistomerkki

text: Yhdysvaltain ilmavoimien muistomerkki () on muistomerkki Pentagonin vieressä Arlingtonin piirikunnassa Virginian osavaltiossa Yhdysvalloissa. Muistomerkki on rakennettu kaikille, jotka ovat palvelleet Yhdysvaltain ilmavoimissa. Muistomerkin suunnitteli James Ingo Freed, ja se valmistui vuonna 2006. Muistomerkki on 82 metriä korkea ja valmistettu ruostumattomasta teräksestä, muistomerkin edessä seisovat neljä sotilasta on valmistettu pronssista.


title: Tanssiteatteri Hurjaruuth

text: Tanssiteatteri Hurjaruuth on suomalainen Helsingissä toimiva tanssiteatteri, jonka toiminta keskittyy lastenteatteriin. Teatteri perustettiin vuonna 1981, ja se toimi ensin pelkästään kiertueteatterina. Perustajajäseniin kuuluivat muun muassa Soile Lahdenperä, Tuula Lento, Hannele Niiranen, Arja Pettersson ja Riku Virtanen.


title: Tanssiteatteri Hurjaruuth

text: Kiertueteatterina toimiessaan teatteri tuotti vuosittain keskimäärin 150–200 näytöstä, joista suurin osa oli suunnattu aikuisille. Kiertuetoiminta oli tiivistä erityisesti 1980- ja 1990-luvun taitteessa, jolloin ryhmä teki laajoja kiertueita myös ulkomaille. Teatteri esiintyi muun muassa kaduilla ja rautatieasemilla sekä taidemuseoissa, gallerioissa ja kirjastoissa. Yleisöltä saaden palautteen avulla teatteri on pyrkinyt uudistamaan teatteria sekä laajentamaan sen yleisöpohjaa.


title: Tanssiteatteri Hurjaruuth

text: Vuonna 1993 teatteri sai omat tilat Helsingin Kaapelitehtaalla. Pian sen jälkeen teatterin toiminta sai myös uuden käänteen, kun ryhmä innostui yhdistämään tanssiteatteriin sirkuksen elementtejä. Teatteri yhdistelee teoksissaan nykytanssia niin kuvataiteeseen, sirkukseen kuin musiikkiin. Suurimpaan osaan tuotannoista on sävelletty musiikki. Teatterilla on noin 10 vakituista työntekijää, jonka lisäksi sen tuotannot työllistävät lukuisan määrän freelancetaiteilijoita. Ryhmän monitaitoiset tanssijat toimivat näyttelijöinä ja tanssijoina sekä lisäksi myös akrobaatteina tiiviissä yhteistyössä esitysten muiden taiteilijoiden, kuten muusikkojen, näyttelijöiden ja sirkustaiteilijoiden kanssa. Vuoden 2010 loppuun mennessä teatteri oli tuottanut jo yli 100 ensi-iltaa.


title: Tanssiteatteri Hurjaruuth

text: Hurjaruuthin tavaramerkiksi on noussut ryhmän jokatalvinen sirkusohjelma, joka on ollut yleisömenestys. Sirkusohjelmien esitystilaksi saatiin Kaapelitehtaan korkea Pannuhalli, joka soveltuu hyvin tilaa vaativaan ilma-akrobatiaan. Teatteri onkin vaikuttanut vahvasti sirkustaiteen elpymiseen Suomessa.


title: Tanssiteatteri Hurjaruuth

text: Vuonna 2009 teatteri sai Taiteen keskustoimikunnan myöntämän lastenkulttuurin valtionpalkinnon.


title: Serra Pelada

text: Serra Pelada on Brasilian kylä, Curionópolis kunnan alue Pará kaakkoisosassa. Kylässä oli suuri kultakaivos. Vuonna 1979 paikalla alkoi kultaryntäys, joka kesti 1980-luvun lopulle asti. Toinen ryntäys koettiin 1990-luvulla.


title: Serra Pelada

text: Serra Peladan kultaryntäys on nykyajan suurimpia kultaryntäyksistä. Paikallinen lapsi löysi tammikuussa 1979 uidessaan kuusi grammaa painaneen kultahipun. Maanviljelijä Genésio Ferreira da Silva kutsui geologin tutkimaan, onko paikalla enemmän kultaa. Genésio tultua Maraibaan mukanaan neljä kilogrammaa kultaa kultaryntäys da Silvan maatilalle alkoi. Seitsemän viikon kuluttua paikalla oli 4 000 valtaajaa, joilla kullakin oli 2x2 metrin kokoinen ala. Kuukauden kuluttua valtaajia oli 10 000 ja muutaman kuukauden kuluttua yli 50 000. Enimmillään Serra Peladassa oli 80 000–100 000 kullankaivajaa.


title: Serra Pelada

text: Ryntäys paisui niin suureksi, että Brasilian armeija puuttui konfliktiin maanomistajien ja kaivajien välillä. Lisäksi kulta veti alueelle myös paljon laittomuuksia, mm. prostituutiota. Tilannetta rauhoittamaan tuli Brasilian sisäisen tiedustelupalvelun erikoismies majuri Sebastião Rodrigues de Moura, joka palautti järjestyksen ja surmautti pahimmat rettelöitsijät. Mouran toimintaan kullankaivajat olivat niin tyytyväisiä että kullankaivajat äänestivät Mouran Brasilian parlamenttiin. Tästä huolimatta Moura unohti kullankaivajat myöhemmin.


title: Serra Pelada

text: Brasilian hallitus otti alueen valvontaansa ja takasi kaivajille minimipalkan. Moura ajoi kaikki naiset pois alueelta. Prostituutio keskittyi tämän jälkeen lähikaupunkiin, missä tuhannet alaikäiset tytöt myivät itseään kultahippuja vastaan. Prostituution lisäksi alkoholi kiellettiin kaivosalueella. Myös ylihintoja kiskovat liikemiehet saivat äkkilähdön. Valtio alkoi pitää alueella kohtuuhintaisia kauppoja.


title: Serra Pelada

text: Hallitus havitteli Serra Peladaa haltuunsa alusta asti, koska kaivos tuotti vuodessa saman verran kuin maailman muut kultakaivokset yhteensä. Toisaalta hallitus ei kuitenkaan vuosikausiin ottanut Serra Peladaa haltuunsa, koska "garinpeirot" etsivät ja kaivoivat kultaa pienin kustannuksin verrattuna nykyaikaisempaan kaivostoimintaan. Hallitus ei pitänyt alueella toimineesta laittomasta kultakaupasta ja salakuljetuksesta. Arvioidaan, että Serra Pelada olisi tuottanut mustaan pörssiin 360 tonnia kultaa, mutta virallisesti 44,5 tonnia.


title: Serra Pelada

text: Kaivos jaettiin noin 6 000:een kahden neliömetrin suuruiseen valtaukseen, "barrancaan". Joillain barrancoilla saattoi olla jopa 60 omistajaa, jolloin yhdellä oli vain kämmenen kokoinen ala. Löytyvä kulta jaettiin aina moniomisteisen barrancan omistajien kesken tasan. Osuuskirja saattoi olla paperinpala tai tupakka-askin kansi, jossa luki barrancan numero ja osakkeiden määrä. Tuottamaton barranco kannatti myydä heti pois, mutta ostajakin saattoi hyötyä siitä, jos sieltä löydettiin uudestaan kultaa.


title: Serra Pelada

text: Kaivajat kaivoivat lopulta 250 metrin korkuisen Serra Peladan maan tasalle ja alkoivat kaivaa vuoren alta niin, että vuoren tilalle tuli syvä kuoppa. Kullankaivajat työskentelivät lopulta syvässä kuopassa ja toivat sieltä kultaa ja palladiumia sisältävää maata. Joitain kaivajia onnisti ja heistä tuli rikkaita. Rikastuneet saattoivat jatkaa kullankaivuuta ja lentää suuriin kaupunkeihin huvittelemaan viikonlopuksi. Niinpä kaikki kaivajat haaveilivat "bamburrosta", suuresta kultalöydöstä. Kuuluisaksi tuli mm. saopaololainen nyrkkeilijä Manuel, joka löysi suuren kultalöydön. Alussa lapio osui 2,3-kiloiseen kimpaleeseen, ja myöhemmin Manuel löysi 40-kiloisia möhkäleitä. Manuel nosti kultaa yhdessä yössä 600 kiloa.


title: Serra Pelada

text: Vuonna 1987 "garimpeirot" tekivät raskasta työtä kolmanneksella siitä palkasta, minkä Etelä-Afrikan musta kaivostyöläinen sai. Vielä vuonna 1987 juopuneiden "garimpeirojen" välienselvittelyissä kuoli yksi mies päivässä. Vuoden 1983 syyskuussa valtion tukema kultayhtiö Vale halusi ottaa Serra Peladan kaivosyhtiöksi, mutta kaivajat rupesivat lakkoon. Kaivosyhtiön ja valtion sanottiin painostavan kaivajia eivätkä esimerkiksi hankkineet kunnollisia sairaalatarvikkeita läheiseen sairaalaan. Kuoppaan päästiin joko kiertelemällä loivahkoja kulkuteitä tai tikkaita, joiden romahdus saattoi joskus harvoin tappaa kymmeniä. "Garinpeirot" kuljettivat kuopasta ylös selässään 40-50 kg kivisäkkejä.


title: Serra Pelada

text: Nostettu kivi ja maa vietiin kullanerottamoihin, joissa pesukoneen kokoiset koneet hajottivat kivet soraksi, joka huuhdottiin ränniä pitkin alas vedellä perinteisen kullanhuuhtojien tapaan. Näissä ränneissä kultapitoinen hiekka muutettiin amalgaamiksi, kun se kulki elohopeaa sisältävän levyn yli. Syntynyt amalgaami poltettiin, jolloin elohopea höyrystyi pois kiehumispisteessään. Jäljelle jäi möykky, josta vasaralla rikkomalla paljastui kultaydin. Kullankaivuussa kullan sieppaamiseen käytetty elohopea myrkytti ihmisiä ja saastutti jokea. Tuotetun kullan määrästä laskien vuonna 1986 joutui luontoon 94 000 kg elohopeaa. Elohopea pahensi malariaa ja keltatautia, joka lisäksi kuolleisuutta näihin sairauksiin.


title: Serra Pelada

text: Vuonna 1987 kaivos oli jo käytännössä tyhjä, sadekautenakin työskenteli vielä 10 000, kuivana kautena n. 40 000. Kultaryntäys päättyi 80-luvun lopulla, jolloin kopen seinä romahti ja kuoppa tulvi. Myöhemmin seudulle koettiin toinen ryntäys.


title: Serra Pelada

text: Kun kaivoskuoppaan laskettiin vettä, siitä tuli sata metriä syvä järvi, jossa paikalliset lapset käyvät uimassa.


title: Serra Pelada

text: Vuonna 2012 ilmoitettiin, että kaivos saatetaan avata jälleen 2013.


title: Serra Pelada

text: Brasilialainen Sebastião Salgado otti Serra Peladasta kuuluisia valokuvia. Vuori esiintyy myös elokuvan "Os Trapalhões na Serra Pelada" tapahtumapaikkana. Serra Pelada mainitaan myös dokumenttielokuvassa "Powaqqatsi".


title: Robert Stephenson

text: Robert Stephenson (16. lokakuuta 1803 Wallsend, Englanti – 12. lokakuuta 1859 Lontoo, Englanti) oli englantilainen insinööri. Hän oli kuuluisan insinöörin ja veturinrakentajan George Stephensonin ainoa poika ja teki paljon yhteistyötä isänsä kanssa.


title: Robert Stephenson

text: Robert Stephenson syntyi vuonna 1803, ja seuraavana vuonna perhe muutti Killingworthiin. Robertin äiti kuoli keuhkotautiin vuonna 1806. Hän aloitti koulutiensä kyläkoulussa Longbentonissa. George Stephensonin kasvavan maineen ja varallisuuden ansiosta hän pystyi lähettämään poikansa yksityiskouluun Newcastleen. Hän kävi yksityiskoulua vuodet 1814–1819 ja aloitti vuonna 1819 Nicholas Woodin oppipoikana.


title: Robert Stephenson

text: Vuonna 1822 Stephenson lähetettiin Edinburghin yliopistoon osallistumaan tiedeluennoille. Hän palasi seuraavana vuonna avustamaan isäänsä kahden rautatielinjan rakentamisessa. Samalla Stephensonit ja Edward Pease perustivat maailman ensimmäisen yrityksen, joka valmisti vetureita, Robert Stephenson and Companyn. Robert Stephenson lähti 1824 Etelä-Amerikkaan hakemaan kokemusta. Hän työskenteli kulta- ja hopeakaivoksilla ja palasi kolmen vuoden päästä Englantiin. Pennitön Stephenson pystyi palaamaan kotimaahansa Kolumbiassa tapaamansa keksijä Richard Trevithickin avustuksella.


title: Robert Stephenson

text: Englannissa Stephenson kehitti isänsä kanssa vetureita ja aloitti palattuaan "The Rocketin" suunnittelutyöt. "Rocketin" testiajo lokakuussa 1829 oli menestyksekäs. Muita Stephensonin suunnittelemia vetureita olivat muun muassa "Northumbrian" ja "Lancashire Witch". Hänet nimettiin 1833 Lontoon–Birminghamin-radan pääinsinööriksi. Rata valmistui vuonna 1838, ja se oli ensimmäinen rautatielinja Lontooseen. Seuraavien muutamien vuosien aikana Stephenson suunnitteli rautateitä ympäri maailmaa. Lisäksi hän suunnitteli rautatiesiltoja muun muassa Berwick-upon-Tweediin, Newcastleen, Conwyhyn ja Montrealiin.


title: Robert Stephenson

text: Stephenson valittiin vuonna 1847 Yhdistyneen kuningaskunnan parlamentin alahuoneeseen, House of Commonsiin. Hän ei ollut kovinkaan aktiivinen poliitikko ja otti osaa lähinnä keskusteluihin, jotka koskivat insinööritiedettä. Stephenson ei ollut koskaan hyväkuntoinen, ja lääkäri suositteli häntä jäämään eläkkeelle sekä liiketoiminnasta että politiikasta vuonna 1859. Hän lähti purjehdusmatkalle Norjaan, ja sen aikana hänen kuntonsa heikkeni nopeasti. Stephenson palasi kiireesti takaisin Englantiin ja kuoli Lontoossa lokakuussa 1859. Hänet haudattiin Westminster Abbeyhin.


title: Thetidia

text: Thetidia on vihermittareihin kuuluva perhossuku. Sen kuvasi Jean Baptiste Boisduval vuonna 1831. Suvun nimi viittaa Thetisiin, yhteen kreikkalaisen mytologian nymfeistä.


title: Thetidia

text: Sukuun luetaan kuuluvaksi ainakin seuraavat lajit. Näistä ainoastaan pilkkupussimittaria ("T. smaragdaria") tavataan Suomessa.


title: Jill Scott

text: Jill Scott (s. 4. huhtikuuta 1972) on yhdysvaltalainen R&B-laulaja ja lauluntekijä, runoilija sekä näyttelijä. Suomessa hänet on nähty Alexander McCall Smithin kirjojen pohjalta tehdyssä sarjassa "Naisten etsivätoimisto nro 1" ensimmäisen kerran kesällä 2010 TV1:llä. Hänen näyttelemänsä Mma Ramotswe on sarjan päähenkilö.


title: Scott Russell

text: Scott Russell (s. 16. tammikuuta 1979 Windsor, Ontario) on kanadalainen keihäänheittäjä. Keihään lisäksi Russell on heittänyt sekä kiekkoa että moukaria. Hänellä on hallussaan Kanadan ennätys keihäänheitossa, 84,81 metriä, jonka hän heitti 13. heinäkuuta 2011 Torontossa.


title: Scott Russell

text: Russellin suurin saavutus kansainvälisissä arvokisoissa on Kansainyhteisön kisojen 2002 hopeasija. Nuorten MM-kilpailuissa 1998 hän sijoittui viidenneksi ja Pekingin olympialaisissa 2008 kymmenenneksi. Daegun MM-kilpailuissa 2011 hän karsiutui loppukilpailusta.


title: Scott Russell

text: Urheilemisen ohessa Russell opettaa liikuntaa ja terveystietoa kansasilaisessa koulussa Yhdysvalloissa.


title: Neuvostoliiton 139. jalkaväkidivisioona

text: Neuvostoliiton 139. jalkaväkidivisioona () oli talvisotaan osallistunut puna-armeijan jalkaväkidivisioona, joka taisteli suomalaisjoukkoja vastaan Tolvajärven–Ägläjärven alueella.


title: Neuvostoliiton 139. jalkaväkidivisioona

text:
Taistelut Tolvajärvellä alkoivat 6. joulukuuta 1939. 139. jalkaväkidivisioona kuului Neuvostoliiton 8. armeijan alaisuuteen. Divisioonan komentajana talvisodan alussa toimi marraskuussa 1939 ylennetty prikaatinkomentaja Nikolai Beljajev. 139. Jalkaväkidivisioona ei pystynyt lyömään suomalaisjoukkoja useista hyökkäysyrityksistä huolimatta. 13. joulukuuta 1939 Neuvostoliiton tykistöhallinnon päällikkö 2. luokan armeijakomentaja Grigori Kulik vaihtoi Beljajevin pois 139. jalkaväkidivisioonan komentajan paikalta. Tilalle tuli prikaatinkomentaja Pavel Ponedelin 15. joulukuuta 1939.
Kun Tolvajärven–Ägläjärven taistelut alkoivat 6. joulukuuta 1939 oli 139. Jalkaväkidivisioonan kokonaisvahvuus 15 362 miestä, 90 tykkiä ja 20 panssarivaunua.


title: Neuvostoliiton 139. jalkaväkidivisioona

text: 8. armeijan esikunta ilmoitti tappioiksi Tolvajärven-Ägläjärven taisteluissa 30. marraskuuta 1939 – 1. tammikuuta 1940 välillä:


title: Neuvostoliiton 139. jalkaväkidivisioona

text: Toisessa maailmansodassa 139. divisioona taisteli Ukrainassa ja tuhoutui jo kesällä 1941 operaatio Barbarossan yhteydessä Itärintamalla Umanin taistelussa.


title: Neuvostoliiton 139. jalkaväkidivisioona

text: Sodan kuluessa 139. jalkaväkidivisioona perustettiin kahdesti uudelleen.


title: Iron Monkey 2

text: Iron Monkey 2 (, "Gaai tau saat sau") on vuonna 1996 ensi-iltansa saanut hongkongilainen toimintaelokuva. Elokuvan on ohjannut Yuen Woo-ping ja käsikirjoittanut Lee Man-choi. Pääosissa näyttelivät Donnie Yen ja Billy Chow. Elokuva ei ole nimestä huolimatta jatkoa "Iron Monkey" elokuvalle.


title: Iron Monkey 2

text: Eräs nainen haluaa päästä eroon aseita salakuljettavasta rikospomosta ja kutsuu koolle joukon palkkasotilaita tappamaan roiston. Hän kuitenkin haluaa erityisesti antaa tehtävän Iron Monkeylle, joka ei kuitenkaan ilmaannu paikalle. Samalla nuori pariskunta huijaa naista ja väittää olevansa Iron Monkey. Myöhemmin he huijaavat myös nuorta miestä, joka on etsimässä vanhaa isäänsä Keniä. Iron Monkey tuntee isän ja saa tehtäväkseen etsiä hänen poikansa. Matkalla Iron Monkey kohtaa roistot, jotka ovat salakuljettamassa aseita ja estää heidän aikeensa. Samalla hän törmää nuoreen pariskuntaan ja Kenin poikaan.


title: Akropolis (täsmennyssivu)

text: Akropolis voi tarkoittaa seuraavia:


title: Kiki

text: Kiki voi tarkoittaa ainakin seuraavia:


title: Sami Itani

text: Sami Itani (s. 24. maaliskuuta 1987 Pyhäjoki) on entinen suomalainen kymmenottelija, joka edusti Jyväskylän Kenttäurheilijoita. Häntä valmensi vuosina 2013–2015 hollantilainen Vince de Lange. Aikaisemmin häntä ovat valmentaneet Mika Hormalainen kahteen otteeseen vuosina 2001–2003 ja uudelleen syksystä 2008 vuoteen 2012 sekä Jarkko Finni 2001–2008. Itanin isä on libanonilainen ja äiti suomalainen.


title: Sami Itani

text: Moniottelusta tuli Itanin päälaji 14-vuotiaana. Vuonna 2002 hän voitti nuorten Pohjoismaiden mestaruuden Ålborgissa Hän sijoittui vuonna 2003 Sherbrooken alle 18-vuotiaiden MM-kilpailujen kahdeksanottelussa 11:nneksi ja sai hopeaa saman ikäluokan Pohjoismaiden-mestaruuskilpailujen kymmenottelussa Reykjavíkissa. Itani oli vuonna 2004 Grosseton alle 20-vuotiaiden MM-kilpailujen kymmenottelussa kuudes ja voitti saman ikäluokan Pohjoismaiden-mestaruuden Jyväskylässä. Seuraavana vuonna hän oli Kaunasin alle 20-vuotiaiden EM-kilpailujen kymmenottelussa neljäs. Hän joutui keskeyttämään kahdeksan lajin jälkeen Pekingin alle 20-vuotiaiden MM-kilpailuissa 2006 ja sijoittui kahdeksanneksi Kaunasin alle 23-vuotiaiden EM-kilpailuissa 2009.


title: Sami Itani

text: Aikuisten maaotteluissa ja Euroopan cupin kilpailuissa Itani on kilpaillut vuodesta 2005. Hän sijoittui viidenneksi Euroopan cupin superliigassa Toruńissa 2011 silloisilla ennätyspisteillään 7710. Helsingin EM-kilpailuissa 2012 Itani oli 7515 pisteellä 17:s.


title: Sami Itani

text: Kalevan kisoissa Itani on voittanut kultaa vuosina 2011 ja 2012 sekä hopeaa 2010 ja pronssia 2006. Mestaruusvuosiensa jälkeen Itani kärsi loukkaantumisista eikä osallistunut vuoden 2013 Kalevan Kisoihin ja oli neljäs vuosina 2014 ja 2015. Ennätyspisteensä 7731 hän otteli vuonna 2011 Turun Kalevan kisoissa. Sisäratojen SM-kilpailuissa Itani voitti Suomen-mestaruuden seitsenottelussa vuonna 2011. Vuonna 2013 hän saavutti hopeaa 4×200 metrin viestissä ja pronssia 60 metrin aitajuoksussa. Heinäkuussa 2015 Itani ilmoitti päättävänsä uransa saman kesän Porin Kalevan Kisoihin.


title: Sami Itani

text: Itani harjoitteli usein Hollannissa, jossa samaan valmennusryhmään kuuluivat muun muassa maailman parhaimpiin kymmenottelijoihin kuuluvat Hollannin Eelco Sintnicolaas sekä Ranskan Rudy Bourguignon.


title: Sami Itani

text: Itani on valmistunut kauppatieteiden maisteriksi Jyväskylän yliopistosta, ja hänen vuonna 2011 valmistunut pro gradu -tutkielmansa valittiin tieteenalan parhaaksi Suomessa. Vuodesta 2012 lähtien Itani suoritti kauppatieteiden tohtoriopintoja Aalto-yliopiston kauppakorkeakoulussa Helsingissä ja teki osan tutkinnostaan yhdysvaltalaisessa Stanfordin yliopistossa. Vuonna 2016 Itani väitteli tohtoriksi kansainvälisestä kaupasta.


title: Sami Itani

text: Itani työskentelee Suomen henkilöstöjohtajana maailman suurimpaan henkilöstöpalveluyrityksen, Adeccoon, kuuluvassa Adecco Finland -konsernissa. Arvostettu englantilaiskustantamo Emerald Group julkaisi Itanin ensimmäisen kirjan "The Ideological Evolution of Human Resource Management" syksyllä 2017. Suomen Urheiluliitto valitsi Itanin liiton hallitukseen kaudelle 2018–2019.


title: Judy Greer

text: Judy Greer (alk. Judith Therese Evans, s. 20. heinäkuuta 1975) on yhdysvaltalainen näyttelijä. Hän on näytellyt monien romanttisten komedioiden sivurooleissa ja vieraillut useissa televisiosarjoissa, kuten "Teho-osasto", "Miehen puolikkaat", "Californication", "House" ja "Rillit huurussa".


title: Judy Greer

text: Greer syntyi Detroitissa, Michiganissa. Hän harrasti lapsena balettia. Valmistuttuaan chicagolaisen DePaulin yliopiston teatterikoulusta vuonna 1997 hän muutti Los Angelesiin. Hän teki elokuvadebyyttinsä vuonna 1998 halpatuotantokauhuelokuvassa "Stricken", mutta esiintyi jo samana vuonna myös romanttisessa komediassa "Hupsu lemmenleikki". Hän on esiintynyt urallaan erityisesti komedioissa, niin valkokankaan romanttisissa komedioissa kuin televisiossakin. Hän debytoi Broadwayllä näytelmässä "Dead Accounts" vuonna 2012.


title: Judy Greer

text: Vuonna 2014 Greer julkaisi omaelämäkerrallisen kirjan "I Don’t Know What You Know Me From: Confessions of a Co-Star".


title: Judy Greer

text: Greer meni naimisiin tuottaja Dean E. Johnsenin kanssa vuonna 2011. Johnsenilla on aiemmasta suhteestaan kaksi lasta.


title: Pioneeriliike

text: Pioneeriliikkeet ovat kommunististen puolueiden perustamia lapsijärjestöjä.


title: Sandepun taistelu

text: Sandepun taistelu (käytetään myös nimeä Heikoutain taistelu) oli suurimpia maataisteluita Venäjän–Japanin sodassa. Sen tapahtumapaikka oli Mantšuriassa noin 58 kilometriä Mukdenista (nyk. Shenyang) lounaaseen. Taistelu käytiin 25.–29. tammikuuta 1905 ja se päättyi ratkaisemattomana.


title: Sandepun taistelu

text: Shaho-joen taistelun jälkeen 5.–17. lokakuuta 1904 Venäjän keisarikunta ja Japanin keisarikunta ottivat yhteen uudelleen Mukdenin eteläpuolella Sandepun (nyk. Shendanbaocun) kaupungin ympäristössä. Venäläiset olivat ryhmittyneet Mukdenin eteläpuolelle, japanilaiset pitivät hallussaan 160 kilometriä pitkää rintamalinjaa kolmella armeijallaan ja yhdellä ratsuväkirykmentillä. Japanin armeija oli asettunut talvipuolustukseen.


title: Sandepun taistelu

text: Venäläiset täydensivät joukkojaan. Arviolta 85 000 täydennysmiestä oli saapunut joulukuun puoleenväliin mennessä ja yksi heistä oli 52. Nezhinskin rakuunarykmentin komentajan apulaiseksi nimitetty everstiluutnantti Mannerheim. Venäläisten ylipäällikkö, jalkaväenkenraali Kuropatkinilla oli Sandepun taistelun edellä kolmesta armeijasta koostuva armeijaryhmä. Jokaisessa armeijassa oli neljä armeijakuntaa ja Kuropatkinin armeijaryhmän vahvuus kokonaisuudesaan oli noin 320 000 miestä ja hieman yli 1000 tykkiä. Japanilaisten voimaksi arvioitiin 220 000 miestä ja noin 660 tykkiä. Komentajaksi 2. Mantšurian armeijaan oli Pietarista määrätty suomalaissyntyinen jalkaväenkenraali Oskar Gripenberg.


title: Sandepun taistelu

text: Venäläisistä katsottuna äärimmäisenä oikealla Hunhe ja Shioz jokien maastossa oli Gripenbergin 2. Mantšurian Armeija ja jokien toisella puolella oli Okun 2. Armeija. Port Arthurin (nyk. Lüshunkou) ja Mukdenin rautatien molemmin puolin oli asemissa von Kaulbarsin 3. Mantšurian Armeija, vastassaan eteläpuolella Nozun 4. Armeija ja vuoristoa vasten oli sijoitettuna Linevitšin 1. Mantšurian Armeija, jonka eteläpuolella oli asemissa Kurokin 1. Armeija sekä äärimmäisenä oikealla ja kaukana taistelualueesta oli Kageakin 5. Armeija. Sotamarsalkka Oyaman reservit olivat 4. Armeijan takana. Japanin armeijoiden puolustukseen oli rakennettu kolme tasavahvaa puolustuslinjaa, joista kukin oli lähietäisyydellä etulinjaan. Mikäli venäläiset murtautuisivat ensimmäisen linjan läpi, heillä olisi vastassaan vielä kaksi tasavahvaa puolustuslinjaa.


title: Sandepun taistelu

text: Kuropatkin oli selvillä, että Port Arthurin päättyneestä piirityksestä 30. heinäkuuta 1904 – 2. tammikuuta 1905 kenraali Nogi Maresuken johtama taistelussa karaistunut 3. Armeija oli siirtymässä pohjoiseen ja se tulisi asemiin Okun 2. Armeijan taakse.


title: Sandepun taistelu

text: Kuropatkin suunnitteli talvihyökkäystä japanilaisten asemin. Hidastaaksseen Nogin armeijan saapumista rintamalle, hän lähetti kenraaliluutnantti Pavel Mištšenkon iskuryhmä tuhoamaan Port Arthurin ja Mukdenin rautatietä sekä valloittamaan Yingkoun kaupungin, jossa japanilaisilla oli varastonsa.


title: Sandepun taistelu

text: Lisäksi Kuropatkin ehdotti 2. Mantšurian Armeija hyökkäävän japanilaisten vasempaan sivustaan. Se uhkasi pahasti venäläisten asemia Heikoutain (nyk. Heigoutaicun) kylän lähistöllä. Gripenberg suostui ehdolla, että kaikki Venäjän armeijat hyökkäävät yhdessä. Suunnitelma vuoti Pietarista sotakirjeenvaihtajien kautta Eurooppaan. Japanilaiset olivat siten hyvin selvillä Venäläisten aikomuksista.


title: Sandepun taistelu

text: Kenraaliluutnantti Pavel Mištšenkon isku tapahtui 9.–23. tammikuuta 1905. Iskuryhmän koko oli 77 eskadroonaa runsaat 7000 sotilasta neljänä rivistönä, noin 6000 hevosta ja kuusi kevyttä patteria. Yingkoun asemalla oli suuret japanilaisten ruoka- ja ammusvarastot. Matkalla piti myös tuhota rautatiesilta ja hävittää Port Arthurin radan raiteita. Mannerheimilla oli komennossaan kaksi erillistä eskadroonaa.


title: Sandepun taistelu

text: Mištšenkon iskuryhmä eteni odottamattoman hitaasti, vain muutamia kymmeniä virstoja päivässä. Japanilaiset olivat tuoneet Yingkoun kaupunkiin runsaasti vahvistuksia ja asemaa ei onnistuttu valtaamaan. Rautatiesillan räjäyttäminenkään ei onnistunut ja japanilaiset korjasivat nopeasti hävitetyt raiteet. Mištšenko palasi Mukdeniin ja 52. Nezhinskin rakuunarykmentti palasi Eldhaiseen (Ven. Эльтхайз) (nyk. Langjiacun, N41. 699705° W123. 270328°).


title: Sandepun taistelu

text: Olosuhteet Sandepun taistelun aikana olivat äärimmäisen vaikeat. Lunta alkoi pyryttää 22. tammikuuta ja se yltyi lähes lumimyrskyksi. Aikavälillä 24.–28. tammikuuta jääkylmä tuuli puhalsi taistelalueella ja lämpötila laski miinus 25 asteeseen. Venäläisillä on huutava puute kartoista ja heillä ei ollut käsitystä japanilaisten linnolitteista, koska he olivat lyöneet laimin tiedustelun. Kuropatkin puuttui hyökkäyksen suunnitteluun ja rajoitti Gripenbergin hyökkäysvoimaa merkittävästi. Pääosa taistelutoiminnasta tapahtui 2. Mantšurian Armeijan vastuualueella.


title: Sandepun taistelu

text: Aamunkoitteessa kenraaliluutnantti Georgi Stackelbergn johtama I Siperialainen Armeijakunta hyökkäsi linnoitettuun Heikoutain kylään ja työnsivät yllätetyt japanilaiset taaksepäin. Pian kuitenkin japanilaiset aloittivat hyvin kohdistetun tykkitulen ja venäläiset totesivat olevansa puolustuslinjalla ja edetessään toiselle puolutustuslinjalle he huomasivat olevansa ansassa. Kenraali Okun armeija pysäytti hyökkäyksen ja marsalkka Oyama lähetti yön aikana Heikotaun rintaman vahvistukseksi 8. jalkaväkidivisioonan.


title: Sandepun taistelu

text:
Venäläisten koordinaatio epäonnistui ja 8. armeijakunnan komentaja Sergei Mylov määräsi 14. jalkaväkidivisioonan vasta torstaiaamuna hyökkäämään Tsžantain (nyk. Changtanzhen) kautta vahvasti linnoitettuun Sandepuun. Venäläiset kärsivät tappioina n. 7500 miestä päivän aikana. Voimakas sumu haittasi hyökkääjää. Myöhään illalla 14. jalkaväkidivisioonan komentaja S. I. Rusanov ilmoitti Myloville: ”Divisioona on täyttänyt annetun tehtävän. Sandepu, kokonaa tuhoutunut tykkitulesta on meidän hallussamme”. vasta seuraavana aamuna selvisi, että Sandepu oli kaksi kilometrin päässä edelleen japanilaisen hallussa. Venäläiset olivat valloittaneet Baotaitšzin kylän, joka joutui japanilaisten tykkituleen.japanilaiset vahvistivat Sandeputa lisää.
Noin 6 kilometriä Sandepusta etelään Stackelbergin I Siperialainen Armeijakunta taisteli koko päivän raivokkaasti ja vasta illalla he pääsivät etenemään kaksi kilometriä läheiseen Sumapun kylään.
Virheellisesti tiedotetun Sandepun valloituksen johdosta Kuropatkin määräsi joukot lepoon seuraavana päivänä. Lepoalue oli kuitenkin japanilaisten hallussa.


title: Sandepun taistelu

text:
Marsalkka Oyama vahvisti Sandepun puolustusta siirtämällä sinne 5. jalkaväkidivisoonan. Venäläisten 14. jalkaväkidivisioona menetti 1122 miestä yrittäessään valloittaa päivän aikana Sandepun.
Oyama sai miltei koko päivän aikaa lähettää lisää resrvejä taisteluauleelle. Gripenberg sai taistellä lähes yksin, eivätkä von Kaulbarsin 3. Mantšurian armeija tai Linevitšin 1. Mantšurian armeija tukeneet häntä.


title: Sandepun taistelu

text: Etelässä vastoin Kuropatkinin määräyksiä 1. Siperialaisen armeijakunnan komentaja Stackelberg aloitti hyökkäyksen. Myöhemmin hyökkäykseen liittyi kenraali Mištšenkon ratsuväen 40 divisioonaa ja sotniaa. Japanilaiset eivät olleet lähettäneet alueelle vahvistuksia. Venäläiset pääsivät murtamaan japanilaisten 3. jalkaväkidivisioonan puolustuksen Sumapussa.


title: Sandepun taistelu

text:
Japanilaisiten 2. jalkavälkidivisioona tuli Sumapun alueelle. Kenraali Konstantin Tserpitskyn 10. armeijakunta oli onnistunut murtautumaan Sandepun taakse Huandun ja Labatain alueelle. Näissä joukoissa oli mukana everstiluutnantti Mannerheim. 14. jalkaväkidivisioona oli jo Sandepussa.
Gripenberg totesi Sandepun kylän erottavan hänen ja von Kaulbarsin komentaman 3. Mantšurian Armeijan. Voimien yhdistäminen ei onnistunut vaikka Gripenbergillä oli Gripenbergillä oli ylivoima. Kuropatkin epäröi ja komensi Gripenbergin armeijan vetäytymään. Stackelberg ei taaskaan totellut määräyksiä vaan hyökkäsi Mištšenkon ratsuväen tukemana. Edullisesta asemasta huolimatta Kuropatkin vapautti Stackelbergn tehtävistään ja uudestaan määräsi Gripenbergin vetäytymään. Venäläisillä oli hyvä taistelutahto onnistuneesta hyökkäyksestä ja he eivät ymmärtäneet Kuropatkinin toimintaa.
Venäläiset vetäytyivät epäjärjestykseessä takaisin.


title: Sandepun taistelu

text: Oyama suoritti massiivinen vastahyökkäyksen ja aamupäivällä Sandepuhun nousi japanin lippu, puolenpäivän jälkeen myös Heikoutain oli japanilaisten hallussa. japanilaisetkaan eivät kovin ponnekkaasti jaksaneet lähteä takaa-ajoon.


title: Sandepun taistelu

text: Välittömästi taistelun jälkeen Gripenberg jätti eronpyyntönsä. Paluumatkalla Pietariin hän pysähtyi Harbiniin, jossa hän katkerana syytti Kuropatkinia lehdistölle antamassaan haastattelussa ja raportoi myöhemmin myös pääesikuntaan. Kumpikaan osapuoli ei voittanut Sandepun taistelua.


title: Sandepun taistelu

text: Carl Gustaf Emil Mannerheim liittyi joulukuussa 1904 vapaaehtoisena kenraaliluutnantti Mištšenkon tiedusteluretkelle japanilaisten selustaan. Mannerheim sai tällä retkellä tulikasteensa 23. joulukuuta lähestyessään ½ sotnian kanssa Šavdomynjiä (oletettavasti nyk. Qibeicun). (N41.441954° E122.901449°). Mannerheim otti osaa myös menestykkäästi Mištšenkon iskuun Yingkouhun. Varsinaiseen Sandepun taisteluun Mannerheimin yksikkö oli alistettuna 10. armeijakuntaan. Hän oli varmistamassa armeijakunnan hyökkäystä Sandepun selustaan Huandussa (nyk. Huzhucun, N41.544015° E123.14519 °) ja Labataissa (nyk. Yabataichun, N41.524704° E123.151023°).


title: Etilefriini

text: Etilefriini on matalan verenpaineen kohottamiseen tarkoitettu, sympatomimeetteihin kuuluva lääkeaine. Sitä käytetään "ortostaattisen hypotension" eli pystyasennossa ilmenevän verenpaineen haitallisen laskun hoidossa. Etilefriini on fenyyliefriinin (metaoksedriinin) N-etyylianalogi. Se on suoravaikutteinen sympatomimeettinen aine, jolla on suuri affiniteetti alfa1- ja beeta1- reseptoreihin. Myös beeta2-reseptorit saattavat aktivoitua suuremmilla annoksilla. Etilefriini nostaa sydämen iskutilavuutta ja pystyy siten lisäämään sydämen supistumiskykyä ja minuuttitilavuutta. Sillä on myös laskimotonusta ja keskuslaskimopainetta lisäävä vaikutus, minkä johdosta kiertävä verimäärä lisääntyy. Etilefriini lisää systolista verenpainetta enemmän kuin diastolista painetta ja lievää kronotrooppista vaikutusta (= hidastunut sydämen lyöntinopeus) on havaittu. Sitä annostellaan injektiona tai tabletteina. Oraalisesti nautittuna se imeytyy ruoansulatuskanavasta ja vaikuttaa 20 minuutissa.. Sen kemiallinen kaava on CHNO.


title: Mullets n’ Bullets

text: Mullets n’ Bullets on Joensuussa vuonna 2005 perustettu punk-yhtye.


title: Mullets n’ Bullets

text: Alun perin Mullets n’ Bullets nimiseksi ”maailman huonoimmaksi rullalautatiimiksi” perustettu kaveriporukka aloitti musiikin teon vuonna 2005. Yhtye perusti itse 2009 pienlevy-yhtiön Aaaaalsti Recordsin ja julkaisi tämän kautta vuonna 2010 debyyttipitkäsoittonsa "First Blood". Ennen debyyttijulkaisua yhtye on julkaissut kolme omakustanne-EP:tä sekä yhden omakustanteisen singlen.


title: Mullets n’ Bullets

text: Alkuaikojen ska-vaikutteisen punkrockin lisäksi yhtye on myöhemmin ammentanut vaikutteita muun muassa reggaesta, rapista ja klassisesta musiikista. Yhtyeelle ovat olennaista usein varsin roisit ja yliampuvan humoristiset suomenkieliset sanoitukset. Yhtye on tämän vuoksi monesti mielletty ”huumoribändiksi”, mutta bändi itse sanoutuu kyseisestä leimasta irti.


title: Mullets n’ Bullets

text: Yhtyeen oma levy-yhtiö Aaaaalsti Records julkaisee myös Holik-yhtyeen musiikkia.


title: Mullets n’ Bullets

text: Yhtye laskee jäsenikseen kaikki siinä ikinä vaikuttaneet tahot, eikä heidän mukaansa ”kerran yhtyeeseen liityttyään siitä pysty eroamaan”. Mullets n’ Bullets on keikoillaan useimmiten nähty kuusihenkisenä.


title: Kevin Love

text: Kevin Wesley Love (s. 7. syyskuuta 1988 Santa Monica, Kalifornia) on yhdysvaltalainen koripalloilija, olympiavoittaja ja maailmanmestari, joka on pelannut NBA:ssa vuodesta 2008 lähtien. Kaudesta 2014–2015 alkaen hän on edustanut Cleveland Cavaliersia.


title: Kevin Love

text: Isona laitahyökkääjänä tai sentterinä pelaavan Loven varasi NBA:han viidennellä vuorolla Memphis Grizzlies, joka myi Loven pelioikeudet usean pelaajan vaihtokaupassa Minnesota Timberwolvesille. Kaudella 2010–2011 Love palkittiin . Samalla kaudella hän keräsi sarjassa eniten levypalloja ottelua kohden, ja hänet valittiin . Yhteensä Love on pelannut NBA:n tähdistöottelussa kolmesti. Kaudella 2008–2009 Love valittiin ja kausina 2011–2012 ja 2013–2014 . Vuonna 2016 hän voitti Cavaliersissa NBA:n mestaruuden.


title: Kevin Love

text: Love on pelannut myös Yhdysvaltain maajoukkueessa, jossa hän on voittanut maailmanmestaruuden Turkissa vuonna 2010 ja olympiakultaa Lontoossa vuonna 2012.


title: Kevin Love

text: Laulaja Mike Love, joka kuuluu The Beach Boys -yhtyeeseen, on Loven setä.


title: Mäkiinpäällys

text: Mäkiinpäällys on Suomenlahden Suursaaressa sijaitseva 126 metriä korkea mäki, jolla sijaitsee yksi Struven ketjun kolmiomittauspisteistä.


title: Mäkiinpäällys

text: Mäkiinpäällys on yksi Suursaaren neljästä korkeasta, kauas merelle näkyvästä mäestä Pohjoiskorkian (113 m), Haukkavuoren (142 m) ja Lounatkorkian (176 m) ohella. Mäkiinpäällys on huipuista toiseksi pohjoisin. Kallioperä idässä ja korkeammilla kukkuloilla on porfyyriä, lännessä gneissiä sekä liusketta. Muualla kalliossa on leveitä, vaaleampia graniittivanoja. Kukkuloiden välisissä laaksoissa on moreenia ja useita pirunpeltoja eli suuria alueita, joissa on pelkkää kiveä.


title: Mäkiinpäällys

text: Mäkiinpäällyksellä on yksi Unescon maailmanperintöluetteloon joidenkin kohteidensa osalta kuuluvan, Euroopan pohjoisesta etelään halkovan Struven ketjun suojelluista mittauspisteistä, "Mäki-Pälys" (). Vähän sen pohjoispuolella on toinen piste, "Totška Z" (). Nämä ovat nykyään ketjun ainoat Venäjän federaation valtioalueella olevat pisteet. Muut mittauspisteet ovat Norjan, Ruotsin, Suomen, Viron, Latvian, Liettuan, Valko-Venäjän ja Ukrainan alueilla.


title: Slopestyle

text: Slopestyle on talviurheilulaji, jossa lumilautailijat ja freestylehiihtäjät tekevät rinnettä alas laskiessaan temppuja hyppyreissä ja ns. obstaakkeleissa: kaiteissa (reilit), putkissa, liukumalaatikoissa (press box), laskuseinissä (wallride) ja joskus myös pienessä lumikourun kaaressa.


title: Slopestyle

text: Laji tuli uutena olympialajina mukaan vuoden 2014 Sotšin talviolympialaisiin. Laji on nyt myös mukana freestylehiihdon ja lumilautailun maailmancupeissa sekä FIS:n ja WST:n maailmanmestaruuskisoissa.


title: Slopestyle

text: Enni Rukajärvi on lajin maailmanmestari lumilautailussa tammikuulta 2011. Enni Rukajärvi voitti Korean vuoden 2018 olympialaisissa pronssia. Roope Tonteri on lajin maailmanmestari lumilautailussa tammikuulta 2013.


title: Tämmitukat

text: Tämmitukat oli etelä-pohjalainen kansanmusiikkiyhtye, joka vaikutti 1990-luvun puolivälistä 2000-luvun alkuun. Sen musiikki oli sekoitus perinteistä kansanmusiikkia ja modernia - usein rokimpaakin tyyliä. Yhtye saattoi versioda traditionaalisia kansanmusiikkikappaleita esim. reggaena tai vastaavasti sovittaa hevibändin kappaleen kansanmusiikkityyliseksi. Noin puolet kappaleista oli kuitenkin yhtyeen omaa tuotantoa. Heidän energinen ja vauhdikas lavaesiintyminen oli yksi tekijä, joka erotti yhtyeen ns. perinteisemmistä kansanmusiikkiyhtyeistä.


title: Tämmitukat

text:
Tämmitukat keikkaili ahkerasti pääasiassa suomessa, mutta myös ruotsissa ja saksassa. Kotimaisten kansanmusiikkitaphatumien lisäksi yhtye esiintyi mm. Art Goes Kapakka- ja Provinssirock-festivaaleilla. Yhtye valittiin yhdeksi Kaustisen Kansanmusiikkijuhlien juhlayhtyeistä vuonna 1997. Heiltä ilmestyi kaksi omakustannelevyä; "Tukka pois" (1997) ja "Lastulevy" (2000), joista jälkimmäisellä esiintyi vierailevina muusikoina Risto Kupari (Pömpeli) ja Juhani Lautamaja (Bill Hota & Pulvers).Albumit
Videot


title: Kevin Brownlow

text: Kevin Brownlow (s. 2. kesäkuuta 1938 Crowborough, Sussex) on brittiläinen elokuvahistorioitsija, dokumentaristi ja kirjailija. Brownlow tunnetaan etenkin mykkäelokuvan tuntijana. Tästä lajityypistä hän kiinnostui jo 11-vuotiaana. Aikuisena innostus ammatillistui elokuvan dokumentoinniksi ja entistämiseksi. Hän on pelastanut useita mykkäelokuvia ja valottanut niiden historiaa. Etenkin 1960- ja 1970-luvuilla hän haastatteli useita jo unhoonkin jääneitä mykkäfilmin pioneereja. Brownlow sai Oscar-kunniapalkinnon 13. marraskuuta 2010 järjestetyssä tilaisuudessa. Hän on yksi harvoista elokuvahistorioitsijoista, jotka ovat saaneet työstään Oscarin.


title: Nisula

text: Nisula on Jyväskylän kaupunginosa ja tilastoalue. Se jakautuu Viitaniemen, Hongikon ja Nisulankadun pienalueisiin.


title: Nisula

text: Nisulan asutus oli alun perin paljolti Nisulan kartanon ja maatilojen vuokraksi antamille tonteille syntynyttä pientaloasutusta. Vuonna 1910 Nisulassa asui noin 300 henkeä, muun muassa Kankaan paperitehtaan työläisiä. Nisulan itäosasta löytyy säilynyttä vanhaa asutusta, 1800-1900-lukujen vaihteen taloja.


title: Nisula

text: Vuoteen 1941 saakka Nisula kuului Jyväskylän maalaiskuntaan. Toisen maailmansodan jälkeen Nisulaan rakennettiin jälleenrakennuskaudelle tyypillisiä omakotitaloja, tyyppitaloja.


title: Nisula

text: 1959–1964 rakennetuista kerros- ja rivitaloista koostuva Viitaniemi on Jyväskylän ensimmäinen lähiö. Sitä pidetään rakennushistoriallisesti merkitsevänä.


title: Nisula

text: Uusin Nisulan alue koostuu 1970- ja 1980-luvuilla rakennetuista Viitaniemen ja Jyväskylän keskustan välisellä alueella sijaitsevista korkeista punatiilisistä kerrostaloista. Ennen näiden kerrostalojen rakentamista niiden paikalla oli pientaloasutusta.


title: Nisula

text: Nisulassa on muun muassa Viitaniemen uimaranta, Viitaniemen liikennepuisto, Nisulan monttu, Cygnaeus-lukio sekä Jyväskylän ammattikorkeakoulun ja Jyväskylän ammattiopiston rakennuksia.


title: WJF

text: World Juggling Federation (WJF) on maailman ainoa kilpailevan jongleerauksen edistämiseen ja kehittämiseen keskittynyt järjestö.


title: WJF

text: Järjestön perusti vuonna 2003 jonglööri Jason Garfield. Garfield halusi järjestöllä korostaa jongleerauksen urheilullista puolta. Järjestö sai laajempaa näkyvyyttä Garfieldin maksettua ESPN -kanavalle ohjelmapaikasta WJF:n maailmanlaajuiselle jongleeraus-kilpailulle (WJF Competition).


title: WJF

text: WJF:n tunnetuin tapahtuma on WJF-kokoontuminen, jossa jonglöörit ympäri maailman kokoontuvat kilpailemaan ja kehittämään taitojaan jongleerauksen eri kategorioissa.


title: Sjarhei Linh

text: Sjarhei Stsjapanavitš Linh (, , s. 7. maaliskuuta 1937 Minskissä Neuvostoliitossa) toimi Valko-Venäjän pääministerinä vuosina 1996-2000.


title: Sjarhei Linh

text: Koulutukseltaan Linh on Valko-Venäjän maatalousakatemiasta valmistunut (1960) agronomi, joka täydensi opintojaan keskuskomitean ylemmässä puoluekoulussa (1976). Linh on naimisissa ja hänellä on kaksi tytärtä ja poika.


title: Sjarhei Linh

text: Uransa kymmenen ensimmäistä vuotta Linh toimi maatalouden parissa agronomina, johtavana agronomina sekä hallintopiirin maataloudellisissä johtotehtävissä. Vuodesta 1971 lähtien enenevästi erilaisia neuvosto- ja puoluetehtäviä. Vuosina 1986-1990 keskuskomitean jäsen. Nostettiin varapääministeriksi ministerineuvostoon, josta presidentti Lukašenkan nostamana 18. marraskuuta 1996 Mihail Tšyhirin seuraajaksi Valko-Venäjän pääministeriksi (ministerineuvoston puheenjohtajaksi). Linh siirtyi Valko-Venäjän pysyväksi YK-edustajaksi Yhdysvaltoihin, missä tehtävässä hän toimi syksyyn 2002 saakka. Tuolloin hän palasi kotikyläänsä Valko-Venäjälle ”vaimon terveystilanteen takia”.


title: T.U.F.F. Puppy

text: T.U.F.F. Puppy on Butch Hartmanin luoma yhdysvaltalainen piirrossarja, jota kotimaassaan esittää Nickelodeon. Sen ensimmäinen jakso lähetettiin 2. lokakuuta 2010. Sarjaa ei ole esitetty Suomessa, mutta se näkyy maksullisella Nickelodeonilla.


title: Lännenvarpuspöllö

text: Lännenvarpuspöllö ("Glaucidium gnoma") on pieni pöllöihin kuuluva lintu Pohjois- ja Keski-Amerikassa.


title: Lännenvarpuspöllö

text: Lintu on hyvin runsaslukuinen, eikä se ole vaarantumassa, vaan päinvastoin, populaatio on kasvamassa. Lintua tavataan Kanadassa, Guatemalassa, Hondurasissa, Meksikossa ja Yhdysvalloissa. Sen elinpiiriä ovat lauhkean vyöhykkeen metsät, subtrooppisen ja trooppisen vyöhykkeen kosteat vuoristometsät, kuivat savannialueet ja yli 8 hehtaarin laajuiset pysyvät järvet.


title: Lännenvarpuspöllö

text:
Lintu painaa keskimäärin 61,5 grammaa.
Aikuisen linnun pituus on 15–17 cm, ja se on väriltään harmaa, ruskeanharmaa tai punaruskea. Sen pää on pyöreä valkotäpläinen, sillä on heikosti rajattu naama, ja sen ylärinta, siivet ja pyrstö ovat tummat. Pyrstö on pitkä verrattuna muihin pöllöihin. Silmät ovat keltaiset, ja nokka on kellanharmaa. Linnun pään takana on silmiltä näyttävät valkorajaiset mustat niskatäplät. Rinnan keski- ja alaosa on valkoinen, ja siinä on tummempia vaakasuoria juovia. Jaloissa on höyhenet, ja sillä on neljä varvasta.


title: Lännenvarpuspöllö

text: Laji jakautuu seitsemään alalajiin:


title: Pernambuconvarpuspöllö

text: Pernambuconvarpuspöllö ("Glaucidium mooreorum") on pieni pöllöihin kuuluva lintu. Tämä lintulaji on kuvattu vasta 2000-luvulla. Se on kotoperäinen laji Brasiliassa Pernambucossa. On esitetty, että sen tieteellisen nimen todellisuudessa pitäisi olla "G. sicki", mutta se ei ole saanut laajaa hyväksyntää.


title: Pernambuconvarpuspöllö

text: Tämän pöllön on BirdLife International luokitellut äärimmäisen uhanalaiseksi. Sen populaation oletetaan olevan hyvin pieni ja pienenemässä hyvin suppealla alueella. Sen elinalue on supistumassa ja sirpaloitumassa, ja sitä uhkaa myös metsästys.


title: Pernambuconvarpuspöllö

text: Sen elinpiiriä ovat subtrooppiset ja trooppiset kosteat alavat metsät.


title: Pernambuconvarpuspöllö

text: Se on tyypillinen neotrooppisen alueen "Glaucidium minutissimum" -ryhmän varpuspöllö. Sen kruunun väri on vaalean harmaan-pähkinänruskea, ja pää on täplikäs ja siinä on hyvin selviä valkoisia pilkkuja päässä ja kasvoissa niskan alaosaan saakka. Sillä on valkoinen kaulus, ja alapuoli on valkoinen punaruskein raidoin. Selkäpuolelta se on pähkinänruskea. Pyrstö on tumma, ja siinä on valkoisia täpliä. maantieteellisistä lähisukulaisistaan se eroaa vaaleammalla värityksellään sekä äänellään ja koollaan.


title: Rakkauslauluja

text: Rakkauslauluja on suomalaisen iskelmälaulajan Fredin vuonna 1975 julkaistu studioalbumi. Levyllä on muun muassa kappale ”Rakkauslaulu”, joka ylsi singlenä ilmestyessään top 10:een – sijalle 9.


title: Rakkauslauluja

text:
A-puoli
B-puoli


title: Minä ja mieheni morsian

text: Minä ja mieheni morsian on Valentin Vaalan ohjaama suomalainen mustavalkoelokuva vuodelta 1955. Elokuva perustuu Vaalan jo aiemmin ohjaamaan ja Hilja Valtosen käsikirjoittamaan elokuvaan "Mieheke", mutta kaikki roolinimet on vaihdettu.


title: Minä ja mieheni morsian

text: Elokuvan kaksoisrooli on Leila Lammen ainoa elokuvatyö Suomessa. Aiemmin hän oli näytellyt roolin ranskalaisessa Fernandel-elokuvassa "Boniface somnambule" (1951) ja ollut tanssijana toisessa ranskalaiselokuvassa "Femmes de Paris" (1953).


title: Minä ja mieheni morsian

text: Työpaikkaa hakeva neiti (Ruth Johansson) esiintyy työpaikan saadakseen rouvana, jonka juoneen tarttuu arkkitehti (Erkki Viljos). Arkkitehdilla on jo kuitenkin morsian (Leila Lampi).


title: Minä ja mieheni morsian

text: Aikalaisarvioissa elokuvaa pidettiin todellisuuspakoisena, ihmisiä taustattomina, Vaalan ohjausta rutiininomaisena, mutta muuten elokuva sai komediallisuudestaan sekä kehuja että kritiikkiä.


title: Meren juhlat

text: Meren juhlat Maunu Kurkvaaran ohjaama suomalainen elokuva vuodelta 1963. Kurkvaara käytti elokuvissaan hyvin vähän muita tekijöitä, ja tämänkin elokuvan hän on käsikirjoittanut, kuvannut, äänittänyt, leikannut, lavastanut ja tuottanut itse.


title: Meren juhlat

text: Tarinan päähenkilöistä Sini (Sinikka Hannula) haikailee yhä nuoruudenrakastettuaan Jaskaa (Jaakko Pakkasvirta). Elokuvaa on verrattu Alain Resnais’n elokuvaan "Viime vuonna Marienbadissa" (1961). Uuden aallon elokuvien tapaan siinä poseerataan ja viivytään tunnelmissa. Perinteisesti suomalaisen elokuvan aiheet olivat maaseudulta, mutta Kurkvaaran muun tuotannon tapaan "Meren juhlat" on kaupunkilaista. Myös Kurkvaaran elokuvien aiheet olivat aikanaan paheksuttuja. Tässäkin on ryhmä nuoria ilakoimassa rantakallioilla alastomina. Kurkvaara on sanonut alastomuuden olleen vertauskuva nuoruudesta ja vapaudesta, sillä vanhempana ihminen ei enää rohkene heittäytyä.


title: Meren juhlat

text: "Meren juhlat" on viimeinen osa Kurkvaaran trilogiassa, jonka aiemmat osat ovat "Rakas..." ja "Yksityisalue". Trilogian kantavia teemoja ovat ranskalaisen uuden aallon henki ja nuoren helsinkiläisälymystön elämän kuvaaminen.


title: Meren juhlat

text: Varakkaisiin naimisiin mennyt Sini kuluttaa aikaansa yksin kesähuvilallaan, kotiapulaisensakin hän lähettää vapaalle. Hänen puolisonsa on työmatkalla. Turhautuneena oloonsa Sini soittelee tuttavilleen ja päättää kutsua nuoruudenrakkautensa Jaskan erään ystävänsä kemuihin. Sini ja Jaska poistuvat juhlista kahden ja matkaavat saarelle, jossa he ensi kerran tapasivat toisensa. Näytetään vuosikymmenen taakse ajoittuva takauma, jossa naimaton Sini kirmaa muiden neitokaisten kanssa kesäisillä rantakallioilla ilkosen alasti. Sini ja Jaska tapaavat toisensa tässä yhteydessä ja rakkaus syttyy.


title: Meren juhlat

text: Elokuva etenee Jaskan ja Sinin dialogina, jossa he analysoivat suhteensa kipupisteitä ja syitä siihen, miksi heistä ei aikoinaan tullut paria. Jaska ei ollut lainkaan maallisen mammonan perään, eikä ole nykyäänkään. Sini viihtyy taloudellisesti turvatussa asemassaan. Ennen pitkää käy ilmi, ettei Jaskan ja Sinin suhteella ole edelleenkään tulevaisuutta. Jaska torjuu Sinin esittämän ajatuksen, että tämä ottaisi eron rikkaasta aviomiehestään.


title: Meren juhlat

text: Jaska ja Sini pistäytyvät myös muotikuvauksissa, joissa nähdään muun muassa 25-vuotias Lenita Airisto mannekiinin roolissa. Ajankuvaa tarjoavat pintamuodin lisäksi katunäkymät 1960-luvun alun Helsingistä.


title: Meren juhlat

text: "Meren juhlat" on Kurkvaaran ensimmäinen värielokuva ja Kurkvaara-Filmin laboratorion ensimmäinen täyspitkä teos. Laboratorion taustalla oli belgialaisen Gevaert-yhtiön halu päästä Suomen markkinoille siellä käytettyjen Eastman Kodakin ja Agfan kilpailijaksi.


title: Meren juhlat

text: "Meren juhlien" kuvalliset ansiot saivat tunnustusta aikalaiskriitikoilta, mutta teoksen sisältö ja ihmiskuvaukset koettiin ohuenlaisiksi. "Helsingin Sanomien" Paula Talaskivi piti elokuvaa jossain määrin ”silmän juhlana” niille, jotka ”nauttivat kaunisvärisistä maisemakuvista” ja ”harmoonisista kuvakompositioista”. Henkilöohjauksen ja ihmiskuvan hän sitä vastoin teilasi ja piti elokuvaa pettymyksenä. "Aamulehden" Erkka Lehtola ja "Uuden Suomen" Heikki Eteläpää olivat suopeampia, ja pitivät "Meren juhlia" puutteistaan huolimatta onnistuneena. "Elokuva-Aitan" Kirsti Jaantila arvioi elokuvan visuaalisesti onnistuneeksi, juonesta hän käytti sen sijaan termejä ”löyhä”, ”mitätön” ja ”pitkästyttävä”. "Ylioppilaslehden" Carl Henning poikkesi kriitikoiden yleisestä linjasta ja ylisti "Meren juhlia" mestariteokseksi. Henningin ylistyslaulu Kurkvaaran teokselle aiheutti kiivasta keskustelua puolesta ja vastaan.


title: Meren juhlat

text: Myös vuoden 1981 televisioesityksen yhteydessä kritiikki jakautui kahtia. "Suomen Kuvalehden" Ywe Jalander arvioi "Meren juhlat" ”kuvakeskeiseksi”. Hänen mielestään Kurkvaaran yritys ”rakentaa tunnelmia” kuvan ja musiikin varaan kompastui puutteelliseen käsikirjoitukseen. Seuraavaa televisioesitystään "Meren juhlat" sai odottaa lähes kolme vuosikymmentä.


title: Meren juhlat

text: "Meren juhlat" myytiin Ruotsiin, Itävaltaan, Liechtensteiniin, Saksan liittotasavaltaan ja Sveitsiin. Elokuvan televisioensi-ilta oli 29. syyskuuta 1973 ja se sai puolisentoista miljoona katsojaa. Finnkino Oy on julkaissut "Meren juhlat" DVD:nä.


title: Hassan

text: Hassan (oik. Ḥasan) on arabialainen henkilönnimi, joka esiintyy sekä etu- että sukunimenä.


title: Anna Massey

text: Anna Raymond Massey, CBE (11. elokuuta 1937 – 3. heinäkuuta 2011) oli englantilainen näyttelijä.


title: Anna Massey

text: Massey syntyi Thakehamissa, West Sussexissa, Englannissa näyttelijä Adrianne Allenille ja kanadalaissyntyiselle näyttelijä Raymond Masseylle. Hänen veljensä Daniel Massey oli myös näyttelijä.


title: Puggle

text: Puggle on Yhdysvalloissa kehitetty pienikokoinen risteytyskoirarotu, joka on beaglen ja mopsin risteytys. Väriltään puggle voi olla valkoinen, ruskea tai musta. Pugglella on tyypillisesti keskilyhyt kuono eikä se juuri kärsi mopsille tyypillisistä hengitys- ja lämmönsäätelyongelmista.


title: 171 Ophelia

text: 171 Ophelia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi A. Borrelly vuonna 1877. Pikkuplaneetta sai nimensä Poloniuksen tytär Ofelian mukaan, joka on hahmo William Shakespearen Hamlet-näytelmässä. Tätä pikkuplaneettaa ei pidä sekoittaa Uranuksen Ofelia-kuuhun. Ophelia on melko suuri, sillä sen läpimitta on noin 117 kilometriä. Koostumukseltaan se on C-tyypin asteroidi.


title: Erta Ale

text: Erta Ale on Etiopiassa sijaitseva aktiivinen kilpitulivuori. Tulivuori on 613 metriä korkea ja sen kraatterissa sijaitsee jopa kaksi aktiivista laavajärveä. Toinen laavajärvistä näytettiin elokuvassa "Titaanien taistelu" (2010). Tulivuori purkautui vuonna 2005, jolloin 250 ihmistä sai surmansa. Vuosina 2007–2008 purkaukset aiheuttivat tuhansien ihmisten evakuoinnin. Vuodesta 2010 lähtien vuori on purkautunut hiljalleen jatkuvasti. Vuoren nimi tarkoittaa afarin kielellä ’savuavaa vuorta’.


title: Vanadaatti

text: Vanadaatti-ioni on vanadiinin oksianioni, jossa vanadiini esiintyy hapetusluvulla +V. Tyypillisimmät vanadaatti-ionit ovat metavanadaatti (VO), ortovanadaatti (VO) ja pyro- eli divanadaatti (VO). Myös jonkin näistä anioneista sisältäviä ioniyhdisteitä kutsutaan vanadaateiksi.


title: Vanadaatti

text: Vanadaatteja muodostuu esimerkiksi käsiteltäessä divanadiinipentoksidia emäksisellä liuoksella tai saostamalla. Liuoksissa ne ovat stabiileja emäksisissä olosuhteissa. Teknisesti tärkeimmät ovat ammoniummetavanadaatti, natriummetavanadaatti ja kaliummetavanadaatti. Puhtaina vanadaatit ovat värittömiä tai hieman kellertäviä.


title: Vanadaatti

text: Ortovanadaattianioni on muodoltaan tetraedri ja pyrovanadaatti-ioni muodostuu kahdesta vanadiinin ja hapen muodostamasta tetraedristä, joilla on yhteinen kulma. Metavanadaattien rakenne on monimutkaisempi ja ne muodostavat ketjuja. Näiden lisäksi tunnetaan myös polyvanadaatteja ja peroksovanadaatteja.


title: Vanadaatti

text: Vanadaatti-ionilla on insuliinin kaltainen verensokeria alentava vaikutus. Sillä voi olla myös merkitystä rasva-aineenvaihdunnassa sillä suuret pitoisuuet estävät kolesterolin synteesiä. Vanadaatti-ioni inhiboi voimakkaasti ATPaasin, kinaasien ja fosforylaasien toimintaa. Se muistuttaa rakenteeltaan fosfaatti-ionia ja sitoutuu fosfaattiryhmiä siirtäviin entsyymeihin. Vanadaatti aktivoi proteiinikinaasi A-entsyymiä eli cAMP-riippuvaista proteiinikinaasia.


title: 8405 Asbolus

text: 8405 Asbolus on kentaureihin kuuluva pikkuplaneetta, joka kiertää Aurinkoa aurinkokunnan ulko-osissa. Se kiertää keskimäärin Saturnuksen ja Uranuksen etäisyyksien välillä, mutta ylittää niiden radat. Asboluksen löysi Spacewatch-ohjelma vuonna 1995. Pikkuplaneetta sai nimensä Asbolus-kentaurin mukaan. Ennen nimeämistään kappale tunnettii väliaikaisella tunnuksella 1995 GO. Hubble-avaruusteleskoopilla tehtyjen havaintojen perusteella näyttäisi siltä, että Asboluksen pinnalla on alle 10 miljoonan vuoden ikäinen "tuore" törmäyskraatteri.


title: W. F. Ilmoni

text: William Frithiof Ilmoni (14. heinäkuuta 1880 Tampere – 14. huhtikuuta 1932 Lahti) oli suomalainen päätoimittaja ja suomentaja.


title: W. F. Ilmoni

text: Ilmonin vanhemmat olivat kauppias Johan Gustaf Ilmoni ja Serafia Roos. Hän pääsi ylioppilaaksi Tampereen lyseosta 1898 ja opiskeli sitten Helsingin yliopistossa.


title: W. F. Ilmoni

text: Ilmoni toimi sanomalehtimiehenä ja opettajana. Viimeksi hän oli lahtelaisen Etelä-Suomen Sanomien päätoimittajana vuodesta 1925. Ilmoni toimi 1921 perustetun Satakunnan Sanomalehtimiesyhdistyksen ensimmäisenä puheenjohtajana ja hän oli vuodesta 1928 Etelä-Suomen Sanomalehtimiesyhdistyksen puheenjohtaja.


title: W. F. Ilmoni

text: Ilmoni oli naimisissa vuodesta 1931 Aune Sylvia Heikkisen kanssa.


title: W. F. Ilmoni

text:
Omalla nimellä:
Nimellä "Vikki Ilmoni":
Nimimerkillä "W-iI-i":


title: Ex situ -suojelu

text: Ex situ -suojelulla tarkoitetaan luonnonsuojelua, joka tapahtuu muualla kuin eliölajin alkuperäisessä elinympäristössä.


title: Ex situ -suojelu

text: Ex situ -suojelussa voidaan hyödyntää monia eri laitoksia ja tekniikoita. Sen avulla voidaan suojella sekä geneettistä materiaalia että eläviä, villejä sekä kasvatettuja eliöitä. Ex situ -suojelussa käytetään erilaisia geenipankkeja, kuten siemen- tai munakokoelmia, ja vankeudessa olevien eläinten siittämistä sekä kasvien keinotekoista lisääntymistä. Ex situ -suojelussa tärkeässä asemassa ovat eläintarhat, akvaariot ja kasvitieteelliset puutarhat.


title: 5335 Damocles

text: 5335 Damocles on pikkuplaneetta, jonka rata ulottuu Marsin etäisyyden läheltä Uranusta kauemmas. Kappaleen komeettamaisen radan takia uskotaankin, että se olisi entinen komeetta. Damocleksen löysi R. H. McNaught vuonna 1991. Pikkuplaneetta sai nimensä kreikkalaisen mytologian Damokleen mukaan. Ennen nimeämistään kappale tunnettiin tunnuksella 1991 DA.